Zazpi sarrera-irteera jarriko dituzte hondartzan edukiera kontrolatzeko - Zarautz - Zarauzkohitza.eus\nAmaia Urbieta Arruti 2020-05-22 14:05\nAsteak aurrera joan ahala, gehitzen doaz udaren eta hondartza-denboraldiaren inguruko herritarren zalantzak. Gaiaren inguruan zenbait kontu argitu ditu gaur Xabier Txurruka alkateak. Jakinarazi duenez, datorren astelehenetik aurrera, bigarren faseko neurriak indarrean izango direnez, zabalik egongo da hondartza, "iaz data berean zeuden baldintza berdinekin". Alegia, ez da sorospen zerbitzurik egongo eta bainatzeko aukera izango da, eta dagoeneko hondartza ez da soilik kirol indibidualerako edo paseorako tokia izango. Ohiko erabilera egin ahalko da, beti ere, segurtasun neurriak zorrotz errespetatuta.\nAurreratu dutenez, udaltzainak ez dira horretaz arduratuko printzipioz, baldin eta horretarako beharrik sortzen ez bada. Aztertzen ari dira zer-nolako langileak kontratatu beharko dituzten sarrera-irteeretan edukiera kontrolatuta izateko. Toldo zerbitzurik ere ez da egongo aurtengoan, ezta horiekin batera alokatu ohi diren banku eta aulkirik ere. "Ikusten dugu horrek arazoak sortu ditzakeela okupazio aldetik, eta distantziak mantentzeko zailtasunak ekar ditzake". Hondartzan etzateko edo esertzeko amakak ere ez dira alokatuko, baina norberak eraman dezake etxetik berea.\nEdukiera era antolatuan kontrolatzeko, une berean hondartzan egon daitezkeen pertsona gehiengo kopurua desberdina izango da marearen arabera. Txurrukaren hitzetan, "aforo dinamikoak" zehazteko lanketan ari da udala. Zazpi gunetan banatuko dute hondartza, eta alkateak azaldu duenez, Munoa inguruko gunea itxi egingo dute marea goian dagoenean. Ordu horietan debekatuta egongo da malekoian eguzkia hartzen egotea, herritar askok ohitura duten moduan. Alkateak adierazi du malekoiaren zabalerako lehen zazpi metroek libre egon beharko dutela jendearen joan-etorriak seguruak izateko.\nHondartzaren beste ertzeko guneetan egotea posible izango da, beti ere, edukiera kontrolatuta. Edukiera horiek zenbatekoak diren ez du zehaztu alkateak, horiek aldundiarekin adostu beharrekoak direlako.\nHondartza erabiltzeko ordu kopuru gomendioa egon badagoen arren, udalak uste du "oso zaila" dela hori erabat kontrolatzea. "Ez dugu poliziarik jarriko jendeak hondartzan zenbat denbora daraman kontrolatzen, gure hondartzan hori kontrolaezina delako", adierazi du Txurrukak.\nÑabardura egin du alkateak, iragarritako neurriak "abiapuntua" direla azaltzeko. "Uda aurrera doan heinean beste neurri osagarri batzuk hartu ditzakegu, baina ni baikorra naiz, pixkanaka-pixkanaka martxan jarriko delako hondartza. Datorren astean jada erabat zabalik egongo da, eta jendea naturaltasun osoz joango da hondartzara, nahiz eta denek dakiten koronabirusa oraindik gure artean dela eta neurri jakin batzuk hartu behar direla".\nUda denboraldiaren hasieran hondartzaren edukiera oraindik ez dela beteko uste du udalak. "Pixkanaka joango gara osatzen eta moldatzen. Azken urteetan esaten genuen sanferminen astearen ondoren etortzen zela jendetza Zarautzera, baina aurten ospatuko ez direnez, ez dakigu hori aurreratuko ote den. Ekaineko lehen hamabostaldian edukiera kontrolatzeko sistema martxan jartze horren ondoren, ikusiko dugu beste erabaki osagarri batzuk hartu beharko diren edo ez", eman du jakitera.\nMalekoiko banku eta bestelako kale altzariei dagokienez, Txurrukak azaldu du bankuak berriro jarriko dituztela, baina aldundiaren zabor-edukiontzirik ez dela izango aurten. Malekoiko parkeak ere, itxita mantenduko dituzte, momentuz. "Malekoiko bankuak eta une honetan dauden zaborrontziak egunero desinfektatzea zaindu beharko dugu", gaineratu du. Dena den, pixkanaka, arinaldia aurrera doan heinean, erabaki berriak hartzen joango dira horien inguruan ere.\nJaurlaritzako Osasun Zuzendaritzak eta Eudelek finkatu dituzte festetarako irizpide, neurri eta aforoak. Unean uneko eta tokian tokiko festak antolatzeko aukera ari da aztertzen udala. Beste toki batzuetan bertan behera utzi dituzte, baina Zarautzen "ezohiko festak" egitearen aldeko apustua egingo dute.\nAurreratu dute su artifizialik ez dela egongo Zarauzko Aste Nagusian, ezta jendetza elkartzen zen kontzerturik ere, horiek bertan behera geratuko dira. Sanpelaioetara begira, zerbait "sinbolikoa" antolatuko du udalak. "Berezia izatea nahi dugu, eta gurekin ez daudenenganako gogoeta eta oroitzapena bultzatu nahi dugu jaien hasierako ekitaldi xume baina hunkigarri batean". Aurten ez dute suziririk botako, isilunea mantenduko dute hasierako ekitaldian. Aurrerago zehaztuko dute zer-nolako ekitaldiak antolatuko dituzten. Osasun agintaritzaren oniritzia jasotzeaz gain, hainbat ekitaldi Segurtasun Sailera bidaliko dituzte, beraiekin kontrastatzeko, haien oniritzia izan eta finkatutako neurri guztiak ondo betetzen dituztela ziurtatzeko.\nAlkateak azaldu duenez, Jaiak eta Ekitaldiak departamentutik eragile guztiei eta festak antolatzen dituzten guztiei bidali dizkiete Eudelek finkatutako baldintzak, eta jakinarazi diete horiek betetzen dituen edozein ekitaldi hartuko duela aintzat udalak, eta ez dutela izango eragozpenik horiek martxan jartzeko.\nDatorren astelehenean irekiko dute hondartza, iaz data berean zituen baldintza berdinekin\nZarauzko hitza mai 22 Zarautz\nGaur goizean agerraldia egin dute Zarauzko alkateak eta hainbat udal zinegotzik, datozen asteei eta udari begira hondartzak izan dezakeen erabilera...


genre_facet:"IRALEren materialak" genre_facet:"Curriculumeko baliabideak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mekanizazioa (Heziketa Zikloa). Erdi maila"\nErakusten 1 - 6 emaitzak -- 6 bilaketa honetara '', Bilaketaren denbora: 0,02s\nGeneroa / Forma: IRALEren materialak Generoa / Forma: Curriculumeko baliabideak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mekanizazioa (Heziketa Zikloa). Erdi maila\n6 Fabrikazio Mekanikoa (Lanbide Arloa) Galdaketa eta pulbimetalurgiaren bidezko produkzioa (Heziketa Zikloa). Goi maila 6 Lanbide Heziketa Mekanizazioa (Heziketa Zikloa). Erdi maila 4 Fabrikazio mekanikoko produkzioaren programazioa (Heziketa Zikloa). Goi maila 4 Instalazioa eta mantenimendua (Lanbide Arloa) Gehiago ... 4 Mantentze-lan elektromekanikoa (Heziketa Zikloa). Erdi maila 3 Fabrikazio Mekanikoko Sistema Automatikoen Programazioa (Modulua) 3 Sistema automatizatuak (Modulua) 2 Elektrizitatea eta automatismo elektrikoak (Modulua) 2 Galdaketa (Heziketa Zikloa). Erdi maila 2 Soldadura eta galdaragintza (Heziketa Zikloa). Erdi maila 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 DBH - Teknologiak 1 Elektrizitatea eta Elektronika (Lanbide Arloa) 1 Fabrikazio Mekanikoko Kalitate Kontrola (Modulua) 1 Fabrikazio Mekanikoko Produkzioaren Programazioa (Modulua) 1 Fabrikazio Mekanikoko Sistema Osagarriak (Modulua) 1 Fabrikazio mekanikoko diseinua (Heziketa zikloa). Goi maila 1 Fabrikazio-teknikak (Modulua) 1 Galdaketa Prozesuak Gauzatzea (Modulua) 1 Garraioa eta ibilgailuen mantenimendua (Lanbide Arloa) 1 Instalazio domotikoen eta automatikoen konfigurazioa (Modulua) 1 Karrozeria (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metrologia eta saiakuntzak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...\n4 Liburua 2 Baliabide elektronikoa\n3 Elhuyar Hizkuntza Zerbitzuak 3 R-400 1 Agirre Bereziartua, Ima 1 Artola Mendiola, Jon 1 Bakun Itzulpen eta Argitalpen Zerbitzuak 1 Campo, Iñaki Gehiago ... 1 IRALE (2005-2006 ikasturtea) 1 IRALE (2006-2007 ikasturtea) 1 IRALE (2009-2010 ikasturtea) 1 IRALE (2013-2014 ikasturtea) 1 Kortabarria Abadiano, Gorka 1 Osinalde Vidal, Asier 1 Uriarte Maguregi, Jose Mari Guztiak ikusi ... gutxiago ...\nCurriculumeko baliabideak 6 EIMAk onetsitako materialak IRALEren materialak


Etiketa: wp_query | Martech Zone\nAsteartea, otsaila 13, 2018 Asteartea, otsaila 13, 2018 Douglas Karr\nEnpresa bezeroarentzako ezarpen konplexu samarra lantzen ari gara oraintxe bertan. Gunea WordPress-en eraikitzen ari da, baina kanpai eta txistu ugari ditu. Askotan, mota honetako lanak egiten ari naizenean, kode pertsonalizatua gordetzea gustatzen zait gero beste gune batzuetan berriro erabiltzeko. Kasu honetan, hain funtzio erabilgarria zela pentsatu nuen, munduarekin partekatu nahi nuen. Avada WordPress gaia erabiltzen ari gara\nAsteartea, iraila 26, 2006 Urriaren osteguna 23, 2014 Douglas Karr\nEGUNERATZEA: - Gunearen diseinu berriarekin eta esteken erabilera faltarekin, kentzea erabaki nuen. Orain arte ez dago kexarik! Aldaketa honek oraindik funtzionatzen du erabili nahi baduzu. Nektros-en gertatzen ari ziren txantxa batzuen muturra nintzen. Sarreran zure webgunean klik bakarreko laster-marka sozialen esteka horiek guztiak kentzeko arrazoia zen. Beste pertsona batzuk izan ditut


Hori gitxi balitz, zerga barria asmatu zan, ardao baltz azunbreko, marai batekoa, eta ardao zuriko azunbreko, hiru beiloizko txanpon zurikoa.\nAdierazgarria da, egitaraupideonetan merkatuari buruzko aitamenik ez egitea.\nJakina danez, Herri Gutunean, beti emoten da azokea egiteko baimena.\nUdal komunitatearen sorrereagaz zerikusi handia eukan prozesuonek, aldi berean, udala erakunde legez sendotu egin zala adierazoten dau.\nAmaitzeko, gizartea ere aitatu behar dogu; Erregimenduan agertzen diran pertsonak ikusita, antzinako nobleek boterean jarraitu ebela esan behar dogu; holan, Sarrikoleatarrak, Goikoleatarrak edo Sarriatarrak agertzen dira.\nUrte zehatz batetako karguak badira ere, adierazgarria da, guk ezagutzen dogun Egitaraupide bakarra idatzi zan urtea izatea.\nZoritxarrez, ez dakigu ezer XVII. gizaldirarteko demografiaren bilakaereaz; Bizkaiko beste herrietan legez, Larrabetzun ere biztanlego kopurua hazi egin zala pentsatu daiteke, baina geldiroago, Antzinako Erregimeneko eskemearen barruan, bere ahalmenaren goia jotzear egoan eta.


Itzulia 2021 zuzenean EITBn: Txirrindularitza lasterketako etapa guztiak egunero\nLasterketaren azken etapa zuzenean izango dugu ikusgai gaur, 15:00etan, ETB1en eta eitb.eus-en. Radio Euskadin eta Euskadi Irratian ere jarraitu ahal izango da.\nItzulia Basque Country, apirilaren 5etik 10era, ETB1en eta eitb.eus-en\nEITB, prest Itzulirako\nItzulia Basque Country, zuzenean, EITBn\nItzulia 2021: Informazio guztia\nApirilaren 5etik 10era egingo da Itzulia Basque Country 2021 txirrindularitza lasterketa, eta etapa guztiak zuzenean jarraitu ahal izango dira ETB1en, eitb.eus-en, Radio Euskadin eta Euskadi Irratian.\nArratsaldero, lasterketaren kontakizuna egingo dute, 15:00etan hasita, Fermin Aramendik eta Xabier Usabiagak, eta errepidean gertatzen denaren berri emango du Alfontso Arroiok motorretik. ETB1en eta eitb.eus-en jarraitu ahal izango da emanaldia.\nRadio Euskadin eta Euskadi Irratian emango dute lasterketaren berri. Hala, Radio Euskadin Alberto Negro, Cesar Perez, Dani Egaña, Joseba Beloki, Edu Garcia eta Asier Kareaga arituko dira mikrofonoan, eta Juan Gurrutxaga izango da moto-gidaria. Euskadi Irratian, berriz, Joxe Mari Apaolaza, Arritxu Iribar, Mikel Astarloza, Jon Altuna eta Eugenio Goikoetxea esatarien ahotsean jarraituko dugu lasterketa, eta Edu Arana izango da motoan gidari.\neitb.eus-ek, streaming bidezko emankizuna eskaintzeaz gain, Itzuliaren inguruko atari berezia dauka, lasterketaren inguruko informazio zabalarekin. Gainera, telebistako eta irratiko eduki guztiak erabiltzailearen eskura jarriko ditu. Leire Etxazarra kazetaria izango da horren arduraduna.\nBilbon abiatuko da Itzulia, eta hilaren 10ean, berriz, Arraten bukatu, 797,6 km bete ostean. Hala, aurtengo edizioa hasteko, erlojupekoa izango da Bilbon, 13,9 kilometrokoa. Bigarren etapak (154,8 km) Zallan izango du abiapuntu eta Sestaon bukaera. Hirugarren jardunaldian iazko proposamenari helduko diote, Amurrion hasi eta Laudioko Ermualde mendatean bukatuko baita.\nEtaparik luzeenak, 189,1 kilometrokoak, Gasteiz eta Hondarribia lotuko ditu.\nHondarribian hasiko da bosgarren etapa, eta Gipuzkoako kostaldea zeharkatuko du Ondarroara heltzeko. Txirrindulariek hiru mendate gaindituko beharko dituzte helmugara heldu baino lehen.\nSeigarren eta azken etapak Ondarroa eta Arrate lotuko ditu, 111,9 kilometroko ibilbidearekin, eta zazpi mendate puntuagarri izango ditu.


Etxebizitzagatiko desgrabazioaren bukaera: erosi edo itxaron? | Consumer\nEtxebizitzagatiko desgrabazioaren bukaera: erosi edo itxaron?\nKomeni da fiskalitate berria, nahi den etxebizitzaren ezaugarriak, prezioa jaisteko aukera eta zergetako balizko deskontua kalkulatzea.\n2010ean etxea erosi ala ez erosi? Hori da herritar askok planteatzen duten kontua, ez baitakite erosketa azkartzea onuragarriagoa ote den, 2011. urtea hasi arte edo datorren urtera arte edo hurrengo urtera arte iraungo duten abantaila fiskalez gozatzeko, prezioak nabarmen jaisteko asmoz. Dilema mahai gainean dago, eta zaila da erantzun estandarra ematea, denak asebetetzeko gai dena. Printzipioz, komeni da hurrengo urtetik aurrera aplikatuko den fiskalitate berriaren nondik norakoak, nahi den etxebizitzaren ezaugarriak, prezioa jaisteko aukera eta zergetan lor litekeen balizko deskontuari buruzko kalkuluak egitea.\nEspainiar asko 2010. urtea amaitu baino lehen etxebizitza erostera bultzatzen dituen oztopo nagusia, zalantzarik gabe, datorren urteko sarrerarekin aplikatuko den zerga-aldaketa da. Legediak aukera ematen du orain PFEZn 9.015 euro kentzeko ohiko etxebizitza erosteagatik. Hala ere, 2011tik aurrera, aldaketa berri eta garrantzitsuak sartuko dira indarrean, zergadunaren errenten araberako kenkaria nabarmen murrizten dutenak.\nUrtarrilaren 1a arte, etxebizitzaren erosle berri guztiei aplikatuko zaie fiskalitatea. Hurrengo asteetan, pisu bat erosten dutenek indarrean dagoen fiskalitatea eskuratuko dute maileguak irauten duen bitartean, soldata edozein dela ere. Mailegua sinatuta dutenek ere onura fiskalak izango dituzte 2011tik aurrera eta hipoteka amortizatzeko denbora guztian.\nHala ere, datorren urteko urtarriletik aurrera, urtean 17.000 eurotik beherako errentak jasotzen dituztenek bakarrik izango dute aukera etxebizitza erosteagatik PFEZn gaur egun dagoen 9.015 euroko kenketa egiteko. Errenta txikienek bakarrik izanen dute kenkarirako eskubidea, diru-sarrerak handitu ahala gutxituz joango dena, 24.000 euroraino. Une horretan, kenkaria erabat desagertuko da.\nUrtarrilaren 1a baino lehen 180.000 euroko edo gehiagoko etxebizitza erosten duten zergadunek izanen dute aurrezki fiskal handiena.\nAldaketa horiekin, komeni da aztertzea eta neurtzea ea komeni den urteko azken egunotan etxebizitza-erosketa azkartzea; izan ere, zerga-desgrabazioa pizgarri interesgarria da, zalantzarik gabe. Alderdi hauek ebaluatu eta balantzan jarri behar dira:\nAurrezki fiskala: kontuak egitea funtsezkoa da 2010eko azken egunetan etxebizitza erostea komeni den ala ez jakiteko. Horretarako, aukera daitekeen etxebizitzaren prezioa, ordainduko litzatekeen hipotekaren kuota eta, beraz, maileguaren urteko ordainketa gehi interesak kalkulatu behar dira. Egin litezkeen aparteko amortizazioak ere kontuan hartu beharko lirateke. Zenbateko horiek guztiak kalkulatu behar dira zerga-desgrabazioaren berri izateko (ekarpenaren %15, gehienez ere 9.015 euro).\n180.000 euro inguruko etxebizitza tipo baterako, %80ko finantzaketa eskatzen da, hau da, 150.000 euro, 25 urtera sinatua eta %3ko interes-tasa duena, urtero 711 euroko kuota ordaindu beharko litzateke, hau da, 8.532 euro urtean, ia kengarria den muga fiskalean. Atalase horretara iritsiz gero (9.015 eurotik), 1.352 euro aurreztuko lirateke urtean. 25 urtean, guztira 33.806 euro aurreztuko lirateke.\nPrezioen jaitsiera: etxe bat erostea gomendagarriagoa den edo ez jakiteko aztertu beharreko bigarren alderdia erosleari interesatzen zaizkion higiezinen prezioak jaisteko aurreikuspenak dira. Hasteko, zaila da iragartzea etxebizitzak gehiago jaitsiko diren ala ez; hala ere, higiezinen analista batzuen iritziz, fiskalitate berria merkatua suspertzeko eta sustatzaileak beheranzko prezioak gehiago doitzera bultzatzeko aplikatzen da.\nOraingoz, Tinsa tasatzailearen arabera, Espainiako etxebizitzen prezioak %16,2ko beherakada izan du 2007az geroztik, krisia lehertu zenetik, eta erorketak hondorik jo ez badu ere, ez da espero %25etik gora joango denik. Horrek esan nahi du oraindik batez besteko jaitsiera %10ekoa izango dela, eta horrek esan nahi du aurrezki fiskala prezioen beherakada baino handiagoa izango litzatekeela. Nolanahi ere, beherakadarekiko eta etorkizuneko aurreikuspenekiko iritzi-desberdintasuna oso handia da. Etxebizitza Ministerioaren estatistikaren arabera, Espainiako etxebizitza librearen batez besteko prezioa higiezinen burbuila baino lehenagoko mailetara itzuli da, 2007an lehertu baitzen. Urteko hirugarren hiruhilekoan %3,4ko jaitsiera izan du, hau da, metro karratua 1.832 euro jaitsi da, 2005eko bukaerako kostua baino zertxobait gehiago. Ministerio horren datuen arabera, etxebizitzen kostua %12,8 jaitsi da 2008tik. Erorketa horiek gorabehera, adituek uste dute merkatu hori beherantz doitu behar dela oraindik.\nEtxebizitza mota: nolanahi ere, eta perspektibak alde batera utzita, prezioen doikuntza ez da berdina izango eremu, autonomia-erkidego edo etxebizitza mota guztietan. Hiri nagusietako erdiguneko etxebizitzak dira jaisteko erresistentzia handiena dutenak; beraz, erosleak horietako batean interesa badu, hobe da orain erostea, murrizketa handiagoak espero baino, zerga-desgrabazio garrantzitsu bat gal baitaiteke. Batez beste, 150.000 euro inguruko higiezin tipo batekin lor daitekeen aurrezki fiskala lortzeko, etxebizitzak %16ko beherakada izan beharko luke, eta hori nekez gertatuko litzateke horrelako etxebizitzetan Madril, Bartzelona edo Euskadiko erdiguneko barrutietan.\nHala ere, hirien kanpoaldeko etxebizitzetan, logela-barrutietan edo eraikin berrietan, batez bestekotik oso gorako erorketak izan ditzakete. Sustatzaile askok likidezia behar dute negozioarekin jarraitzeko, etxebizitza berrien salmenta eskasaren aurrean geldirik. Horrelako etxebizitza bat lortu nahi duten zergadunentzat onuragarriagoa izan daiteke 2010 amaitu baino lehen etxebizitza erostera ausartzea.\nErrenta-maila: funtsezkoa da jakitea zein soldata-tartetan mugitzen den etorkizuneko eroslea, langile guztiek ez baitute galduko kenkari fiskalerako eskubidea. 17.000 euro baino gutxiago irabazten dutenek egungo zerga-sistemari eutsiko diote, eta, beraz, ez dute etxebizitza-erosketa azkartu behar. Kopuru horretatik gorako diru-sarrerak dituztenek eta, batez ere, urtean 24.000 euro baino gehiago irabazten dutenek bakarrik murriztuko dute zerga-abantaila. Hauek dira pribilegio hori galdu nahi duten edo ez gehien aztertu behar dutenak. 2011ko urtarrilaren 1etik aurrera, urtean 24.107 euro baino gehiago irabazten duten zergadunek osorik galduko dute PFEZren desgrabazio fiskalerako eskubidea, etxebizitza erosteagatik.\nEtxebizitzaren zenbatekoa: etxebizitzaren prezioa eta kokapena ere funtsezkoak dira lor litekeen aurrezki fiskalaren gutxi gorabeherako kalkulua egiteko. Zenbat eta garestiagoa izan, orduan eta aurrezki handiagoa lor daiteke, errazagoa izango baita kenkariaren gehieneko mugara iristea. Horrek berresten du errentarik altuenei interesatzen zaiela urte bukaera honetan etxebizitza erostea. 180.000 euroko edo gehiagoko etxebizitza bat erosten duten zergadunak izanen dira aurrezki fiskal handiena dutenak. Hala ere, 100.000 euroko edo gutxiagoko etxebizitzak erosten dituztenentzat, kenketak ia ez du konpentsatzen, eta, agian, interesgarriagoa izango litzateke prezioak berriro jaitsi arte itxarotea.\nUrteko amortizazioak 9.015 euroko gehieneko oinarria gainditzen badu, zergadunak urtean gehienez 1.352,28 euroko kenkaria egin dezake. 20 urtean, aurrezki fiskala 28.000 eurokoa izango litzateke, baina amortizazio-epea handitzen bada, askoz handiagoa izango da. 25 urtean 33.000 euro baino gehiago ordainduko ditu eta 30 urtean 40.000 euro. Hipotekaren epea zenbat eta luzeagoa izan, orduan eta handiagoa izango da zenbatekoa, eta urtean gutxienez 9.015 euro ordainduko dira.\nHala ere, erosteko ahalmen ertain-altua dutenek bakarrik lor dezakete gehieneko kenkaria. Gaur egungo jardunbidearen arabera, banketxeek beren diru-sarreren %30 baino gehiago hipoteka ordaintzeko erabiltzen ez dutenei baino ez diete ematen finantziazioa. Beraz, errentarik apalenak (urtean 17.000 euro baino gutxiago irabazten badira) oso urrun geldituko lirateke aipatu bezalako kenkari fiskala lortzetik. 17.000 euroko diru-sarrera gordinak dituen zergadun batek hilean 425 euroko hipoteka-kuotari bakarrik egin diezaioke aurre, hau da, 5.100 euroko urteko ordainketa hipoteka-letretan. Ordainketa horrekin, urteko kenkari fiskala 765 eurokoa izanen litzateke urtean. 25 urtez biderkatuta, guztizko aurrezkia 19.125 eurokoa izango litzateke, hau da, 24.000 eurotik gorako errentak dituen zergadun baten kasuan baino askoz txikiagoa, hipoteka-kuota askoz handiagoa ordaindu eta 30.000 eurotik gorako aurrezki fiskala lor dezakeena.


100G seriearen fabrika | China 100G Series fabrikatzaileak, hornitzaileak\n100Gb / s CFP 1310nm 10km DDM LAN-WDM EML transceiver optikoa\nCFP transceiver-ak 100 Gigabit Ethernet esteketan 10 km-ko modulu bakarreko zuntzetan erabiltzeko diseinatuta daude eta CFP MSA Specification eta IEEE 802.3ba 100GBASE-LR4 bateragarriak dira. Diagnostiko digitala eskuragarri dago MDIO bidez. CFP LR4 RoHSren eskakizunarekin bat dator.\n100Gb / s CFP 850nm 100m DDM VCSEL transceiver optikoa\nCFP transmisoreak 100 Gigabit Ethernet esteketan eta 10x11.2Gb / s OTN multimodoetan erabiltzeko diseinatuta daude. CFP MSA Specification eta IEEE 802.3ba 100GBASE-SR10 bateragarriak dira. Diagnostiko digitala MDIO bidez eskuragarri dago. Errezetagailu optikoa RoHSren eskakizunetara egokitzen da.\n100Gb / s CFP2 1310nm 10km DDM LAN-WDM EML transceptor optikoa\nCFP2 transceptoreak 100 Gigabit Ethernet esteketan 10 km-ko modulu bakarreko zuntzetan erabiltzeko diseinatuta daude eta CFP MSA CFP2 HW zehaztapena eta IEEE 802.3ba 100GBASE-LR4 bateragarriak dira. Diagnostiko digitalak eskuragarri daude MDIO bidez, CFP MSA kudeaketa interfazearen zehaztapenetan zehazten den moduan.


Beraien behar sozialetarako eta antolaketa beharretarako kultur erakundeen, enpresen eta beste motatako erakundeen eskura jartzen ditugun espazio desberdinak ditu TOPICek. Edozein motatako ekintza erosotasunez eta eraginkortasunez antolatzea ahalbidetuko dion instalazio erakargarri eta moderno batzuk.\n250 ikuslerentzako edukierarekin, sarbide onekin, ikusgaitasun on bat uzten duen plano oker baten gainean banatutako eserleku eroso eta zabalak. Areto hau bereziki prestatuta dago txotxongiloen antzezpenez gain, erdi neurriko antzerki lanak, proiekzioak, kontzertuak, kantaldiak, dantza, hitzaldiak, eztabaidak, kongresuak, batzarrak, e.a. hartzeko.\nEszenatokiak ahoan 9 metro ditu, beste 9 metro hondoan eta 7 metro altueran. Elektrifikatutako eta informatizatutako 14 makil eta ahoaldearen parean beste 4 makil. Aretoak zinema eta/edo ikusentzunezko proiekziotarako hornidura, bat-bateko itzulpenerako eta bideo bitarteko hitzalditarako zerbitzuen erabilpena ere badu.\nEntzungelak ere badu entsegutarako, aurre-muntaietarako areto bat, batzuetan ganbara areto gisa edo taldeko jantzigela gisa erabil daitekena, eszenatokiaren azaleraren antzekoa, (80 m² gutxi gora behera), eta beste bi jantzigela bakoitza 2 edo 3 pertsonentzako.\nLehen soilairuan kokatua, espazio zabal honen inguruan (150 m²) taberna bat, sukalde txiki bat eta beraien komunak daude. Espazio honek, zentroko ekintza sozialak betetzeaz gain, ekintza ugari har ditzake:\nPintura, argazki, diseinu grafiko, e.a.-eko erakusketa txikiak\nAsteburutako kontzertu ez-formal txikiak\nTaldeen topaketetarako, haur festetarako, e.a. espazioa\nTOPICeko esparru guztia bere ekintzerako alokatzeko aukera ere eskaintzen diogu.


Bergara Optika Zentroa - Pentsa ezazu pluralean. Eros ezazu singularrean.\nEgilea compra en singularArgitaratze-data 2018 / 09 / 11 Kategoriak belleza, denda singularrak, moda, otrosEtiketak agurain, óptica, salvatierra\nBergara Optika Zentroa\nBergara Optika Zentroa da zure denda espezializatua, betaurreko markarik onenak prezio onean eskaintzen dituen aukera zabalarekin. 2010ean ireki genuen gure denda Agurainen, ikusmen osasunaren zerbitzu arretatsua eskaintzeko asmoarekin. Badute horretarako optometria eta ukipen lenteen kabinete profesional bat, zure ikusmen beharrizanei erantzuteko. Badute, halaber, lantegi bat, lenteak muntatzeko, bai eta erakusketa eta arreta eremu zabal bat ere.\nZure ikusmena aztertzeko saio bat eskaintzen dizugu, gure optiko-optometristen eskutik. Zure ikusmena baloratzen dugu ikusmen zorroztasuneko test bat eginez, gaur egun zure ikusmena nola dagoen egiaztatzeko, eta zure begietarako soluziorik onena aholkatzen dizugu.\nGure esperientzia eta prestakuntzarekin, egokitze bat bermatzen dizugu, zure osasuna gordetzeko. Zure begi egituraren, malkoaren kalitatearen eta errefrakzio balioaren ebaluazio arretatsua egingo dugu. Hala, lortutako datuen arabera, zure kasurako ukipen lente egokiena gomendatuko dizugu.\nIkusmenaren azterketa osoa gomendatuko dizute, aldian-aldian egitekoa, zure ikusmenari eragin ahal dion edozein eritasun aurretiaz atzemateko. Kasu askotan, azterketa hori baino ezin da egin egiaz axola duten eritasunak garaiz atzemateko.\nEzagutu itzazu Arabako denda singularrenak, hemen.\nTokiko saltoki bat da, Aiarako Haranean dagoena, Amurrion, zehazki. Eta erreferentzia ere bada, zeren eta 40 urte baitaramatza bezeroen esanetara.\nIbáñez Ceremonian, senargai janzkiei eta zeremoniakoei ematen diegu arreta berezia.


Baladi (zaldi) - Wikipedia, entziklopedia askea.\nBaladi zaldia, edo egipziar zaldia, arabieraz بلادي, Egiptoko bertako zaldi arraza bat da. Bere tamaina zein hainbat ezaugarriengatik ponien sailkapen taldean sartzen da.\nArrrazaren osaketan arabiar zaldia dago eta baita odol garbiko zaldiekiko zenbait gurutzaketa.\nHainbat adituek, dena den, ezbaian jartzen dute zaldi mota honen arraza izaera bera.\nZalgurdietatik tiratzeko zein zela zalditzat erabiltzen da.\nIzen ofiziala "egipziar zaldia" da. BAladi izen arabiarrak zera esan nahi du, "bertakoa". Egipton bertakoa den edozeri ezartzen zaio izen hau.\n↑ Arrazari buruzko artikuloa "The equinest" entziklopedian. http://www.theequinest.com/breeds/baladi/\n[Arrazari buruzko bideoa. https://www.youtube.com/watch?v=Umqhei6rMdM]\nMultimedia: Baladi horse\nEgiptoko bertako zaldi arrazak


[Leioa uni] Euskaraz ikasi eta bizi nahi dugu! : Ikasle Abertzaleak\n[Leioa uni] Euskaraz ikasi eta bizi nahi dugu!\nLeioako IA, Zuzenbide eta Medikuntzako asanblada, Leioatik! eta ZTK euskara taldearen irakurketa:\nEgun on danoi. Ezeren aurretik galdetu zuen buruari: zenbat ikasgai ematen dituzue erderaz? Euskaraz izan beharko liratezken zenbat klase jasotzen dituzue gaztelera hutsean? Zenbat ikasgaitan jasotzen dituzue apunte edo irakurgai guztiak erderaz? Zenbatetan sentitu zarete derrigortuta gazteleraz ikastera? Zenbat aldiz gertatu zaizue ezin izan duzuela unibertsitatean bertan egun oso batean euskaraz bizi? Zuetako baten bati oraindik halakorik gertatu ez baldin bazaio, ezer egiten ez baldin badugu behintzat, laster izango dugu denok antzeko arazorik.\nEz pentsa egoera hori isolatua denik. Izan ere, EHUko karrera asko eta asko ezin dira bere osotasunean euskaraz ikasi. Eta “Euskal Herriko Unibertsitatean” ez bada, non izango ote dugu aukera kalitatezko hezkuntza publiko eta euskalduna jasotzeko? EHU-k ez al luke ba, euskararen aldeko apustu tinko eta sendoagoa egin beharko? Euskal Herri euskaldun bat nahi dugunok, euskara gure nortasunaren adierazlea dela pentsatzen dugunok, nola lortuko dugu gure hizkuntza normalizatzea, egunero klasera joan eta gaztelaniaz hitz egitera behartuak baldin bagaude? Nola biziko gara euskaraz, unibertsitatean bertan gure arteko bere erabilera elkarrekin sustatzen ez baldin badugu?\nEuskaraz ikasteko ezintasunaz hitz egitean, ez gara pribilegio batez ari. Denbora pasa arren, oraindik ere euskal jendarteari ukatzen zaion oinarrizko eskubideaz baizik.\nDirudienez, EHUko agintariei ez die egoera honek axola. Izan ere, euskalduntzearen gero eta helburu baxuagoak ezartzen dituzte; eta guk eskubide hau berma dezaten eskatzean gor plantak egiten dituzte. EHUko errektoretzak, fakultate bakoitzeko dekanotza edo zuzendaritzek, eta sail akademiko askok ere, ez dute inolako ahalegin berezirik erakurtsi irakasle elebidunen kontratazioa edo euskarazko materiala bermatzeko. Kontrakoa esango genuke, euskara eta euskal herritarrak ardatz izango dituen hezkuntza bultzatu beharrean, oztopoak baino ez ditu jartzen ikasleon edozein proposamenen aurrean. Espainiar estatuak hezkuntza kontrol tresna bihurtu nahi du. Homogeneizatu, globalizatu, merkaturako tresna bihurtu… Wert-ek oso ondo esan bezala “ikasleak españolizatzeko” tresna bezala ulertzen dute hezkuntza gobernu zentralean. LOMCE eta EU2015 bezalako erreforma atzerakoiei erreparatzerik besterik ez dago.\nHonen aurrean ekintza sinboliko edota helburu apaletara mugatzen dira bai Jaurlaritza baita EHU ere. Horregatik, euskarak bere tokia unibertsitatean berreskuratzea gure esku dagoen zerbait da.\nGaur hemen, euskaraz ikasi eta bizitzearen eskubidea aldarrikatzeko bildu gara. Baita fakultate ezberdinetako euskararen egoerak eta bere erabilpena handitzeko proiektuak partekatzeko ere. Baina bereziki, unibertsitatean euskaraz bizi eta ikastea nahi bat izatetik, errealitate bihurtzeko elkarlanari ekin diogu gaur ikasleok.\nEgoera hau aldatu nahi dugun asanblada, antolakunde, proiektu, eta euskara taldeok epe labur zein luzeari begirako lanketari ekiten diogu gaur. Euskaraz ikasi eta bizi nahi dugun ikasleok saretzea ezinbestekoa da egoera aldatzeko. Haiek dira gure egoeraren erantzuleak, baina gurea da honekin bukatzeko erantzukizuna. Ez bazara denok gure eskubideen alde mugitzen, argi eduki inork ez duela gugatik egingo. Galtzeko bakarrak kateak dira.\nHemen gauden guztiok zer edo zer dugu komunean: euskara da euskaldun egiten gaituena. Euskarak batzen gaitu, bat egiten gaitu. Bada ordua euskaragatik batu gaitezen. Bada garaia euskaragatik borrokatu dezagun, aske egingo gaituen gure territorio libre bakar horrengatik.\nHezkuntza herritik eta herriarentzat! Gora ikasleon borroka! Gora hezkuntza euskalduna!\nAzkenik, gaur hemen parte hartu duzuen ikasleok, eta euskararen alde lan egin nahi duzuenok, fakultate bakoitzean sortutako dinamika eta proiektuetan parte hartzera gonbidatu nahi zaituztegu, elkarrekin euskararen aldeko sarea sortzera. Horretarako, hemen atzean zuen helbide elektronikoak jartzeko zerrenda batzuk prestatu ditugu. Beraz, egingo dugunaren inguruan informatuak egon edo aurreragoko dinamiketan parte hartu nahi izanez gero, bertan zuen datuak idaztera gonbidatu nahi zaituztegu.\nMilesker etortzeagatik, eta elkarrekin lortuko dugu!\nLeioako Campusan, 2014ko azaroan\nInformazio guztia eta eskakizunak fakultateka TOPATU.INFO-n\nLeioatik!-en argazki galeria


Duela hiru urte inguru, musika talde ezberdinetatik etorritako lau gazte Usansolotar elkartu egin ziren talde berri bat osotzeko asmoz. Berehala abestiak konposatzen hasi ziren eta taldea itxura hartzen hasi zen.\nLokalean hainbat hilabete eman ondoren zuzenekoa dastatzeko irrikak, Galdakaoko Gaztetxera eraman zituen, bertan jo zuten beraien lehen kontzertua (00-III-31). Horrela, denboraren igarotzearekin hainbat zuzeneko eman zituzten, baina laster ulertu zuten maketa baten beharra zutela beraien burua aurkezteko, une horretan bere lehen maketa prestatzeko lokalean sartu ziren. Lehen saiakera hau ezerezean gelditu zen, Kike Moraren (Urgabe, Beer Moosh, Kepa Junkera... taldeetako baxularia) Funky Factory estudioan sartu ondoren ulertu bait zuten ez zeudela behar beste prestatuta.\nExperientzi honen ondoren taldeak enfoke berri bat hartu zuen, konposaketa berriak eginez eta jotzeko era ere aldatuz. Azkenean, lokalean hilabete asko eman ondoren, grabaketaren bigarren saiakerak bere fruituak eman zituen: hamar abestiko maketa, lau Euskerazkoak eta sei Gaztelaniazkoak.\nMaketa grabatuta zutela, kontzertuak ematen hasi ziren baina laster konturatu ziren taldeak konpaktuago jo behar zuela, horregatik, Expo, momentu horretan ahotsa eta kitarraz arduratzetik, soilik abestera pasa zen eta Igor sartu zen kitarra jotzeko. Honen ondorioz taldeak konpaktuago jotzen du eta Expo ahotsa zentratu ahal izan da.\n01 - Izorratzen\nJulen: baxua eta koroak\nTel:658 727 999


01 « abendua « 2017 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 1 abendua 2017 18:00\nDeustuko Unibertsitatearen eta Egibideren arteko hitzarmena sinatzea\nEguna. Astelehena, abenduak 4\nAlkate Gorka Urtaranek eta alkateorde Peio López de Munainek parte hartuko dute 2017ko Sidalava Sarien banaketan 19:00etan, Montehermoso Kulturuneko Ur Andelan\nGazteria zinegotzi Iñaki Prusilla Gazte Klik Klak lehiaketako proiektu irabazleei buruzko erakusketa hasieran izango da 19:00etan, Montehermoso kulturunean.\nBizikidetza eta Aniztasun zinegotzi Nerea Melgosak parte hartuko du IV Encuentro Autonómico de Voluntariado Cruz Roja Euskadi ekitaldian 11:00etan, Europa jauregian.\nAraski eta Campus Promete taldeek jokatuko duten Saski Baloiko Nesken Ligako partida ikusten izango da Kultura, Hezkuntza eta Kirol zinegotzi Estibaliz Canto 18:00etan, Mendizorrotza kiroldegian.\nBizikidetza eta Aniztasun zinegotzi Nerea Melgosa Desgaitasun Intelektuala pairatzen duten Pertsonen Nazioarteko Eguna dela eta APDEMAk antolatu duen irakurketa eta jai solidarioan izango da 18:30ean, Elkar liburudendan\nSan Frantzisko Jabier Eguna dela eta, Berdintasun zinegotzi Jaione Agirrek eta Udal Administrazio zinegotzi Carlos Zapaterok parte hartuko dute Hogar Navarrok antolatzen dituen ekitaldietan 11:00etan, Santa Kruz kaperan (Pintore kalea, 96).\nAlkate Gorka Urtaran, Euskara zinegotzi Iñaki Prusilla eta Partaidetzaren eta Gizarte Etxeen zinegotzi Isabel Martínez Euskararen Eguna dela eta antolatu den ekitaldian izango dira 12:00etan Europa Jauregian\nMiren Agur Meabek eta Aitor Aranak irabazi dituzte haur eta gazte literaturaren alorrean euskarara egindako itzulpenik hoberenak saritzeko “Vitoria-Gasteiz” sariak\nGaur banatu dira haur eta gazte literaturaren alorrean euskarara egindako itzulpenik hoberenentzako “Vitoria-Gasteiz” sariak, Oihaneder Euskararen Etxean. Euskara zinegotzi Iñaki Prusillak banatu dizkie diplomak Udalak antolatzen duen sariaren irabazle Miren Agur Meabe eta Aitor Aranari. Bide batez, Udalbatzak Euskararen Nazioarteko Egunarekin lotutako erakunde-adierazpena irakurri du.\nHaur literaturaren kategorian Miren Agur Meabe izan da irabazlea, eta 9.000 euro jaso ditu Lola Moral eta Sergio Garciaren Alicia et le jeu de l’oie lanaren itzulpenagatik: Alizia eta antzara jokoa. Gazte literaturaren alorrean, Aitor Arana izan da irabazlea, Jordi Sierra i Fabraren El grito de la mariposa lanaren itzulpenagatik: Tximeletaren oihua. Sari horrek ere 9.000 euroko diru-zuzkidura du.\nEuskara Zerbitzuaren arduradun Iñaki Prusilla zinegotziak itzultzaileek euskarazko literaturari egiten dioten ekarpena aitortu nahi izan du. “Hauei esker nazioarteko literaturako lanik onenak gure hizkuntzan, euskaraz, gozatzeko aukera dugu” adierazi du.\nKarlos del Olmo Serna, Itziar Diez de Ultzurrun Sagalá, Isabel Etxeberria Ramirez, Ramón Etxezarreta Aizpuru eta Usoa Wyssenbach Ibarrak osatu dute epaimahaia. Miren Agur Meaberen lanean testuaren “naturaltasuna” eta “freskotasuna” balioetsi dituzte, eta hizkuntza “bizia, aberatsa eta gozagarria” erabili izana. Aitor Aranaren itzulpenari dagokionez, hala adierazi du epaimahaiak: “estilo zuzen, biluzi eta lehor batez idatzita dago jatorrizkoa, eta itzulpenak ederki asmatu du ezaugarri horiek euskarara ekartzen”.\n‘Vitoria-Gasteiz’ sariak banatzearekin batera, Euskararen Nazioarteko Egunarekin lotutako erakunde-adierazpena irakurri da. Euskara zinegotzi Iñaki Prusillak eta talde politiko guztien ordezkariek hartu dute parte: Blanca Lacunza (PP), Ane Aristi (EH Bildu), Estíbaliz Canto (PSE), Juan Cerezuela (Ahal Dugu) eta Oscar Fernández (Irabazi). Gasteizko Udalak HAKOBAk aurten landutako testuarekin bat egin du, zeinaren esteka ondoren eransten baita.\nUdalak ONCErekiko lankidetza-hitzarmena onetsi du, informazio eta sentsibilizazio jarduerak garatzeko\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 13:41\nKategoriak: Prentsa oharrak — Etiketak: Gasteiz antzokia, obras — Komunikazio Zerbitzua / Servicio de Comunicación — 13:39\nLarrialdietarako Arabako Funtsak laguntza aktibatu du Bangladeshera alde egin duten rohingya etniako umeei sostengu emateko\nGasteizek eta Arabak 45.000 euro bideratuko dituzte nutrizio-egoera hobetzera, oinarrizko elikagaien kitak bidaliz\nGasteizko Udalak eta Arabako Foru Aldundiak Larrialdietarako Arabako Funtsa aktibatu dute, Bangladeshera ihes egin duten rohingya etniako kideei sostengu emateko. Funtsak 45.000 euro jarriko ditu Save The Children elkarteak 24.000 pertsonari baino gehiagori oinarrizko elikagaien kitak bidaltzerik izan dezan.\nRohingya etniako kideek mendeak daramatzate Myanmarren bizitzen, Rakhine estatuan, eta hizkuntza eta erlijio gutxiengoa osatzen dute. Talde horrek maiz jasan ditu jazarpenak, indarkeria eta hainbat eratako bereizkeria.\nAbuztuko erasoak direla kausa, rohingya etniako ehunka mila pertsonak Bangladeshera ihes egin behar izan dute. Cox’s Bazaar eskualdera dagoeneko 624.000 pertsona iritsi dela kalkulatzen da. Egunero, 2.000 pertsonak gurutzatzen dute muga. Abuztuaren 25az geroztik, bakarrik zeuden 1.500 ume identifikatu dira, eta urriaren amaierarako 24.484 umezurtz zenbatu ziren.\nLarrialdietarako Arabako Funtsak finantzatutako ekintzak populazioaren nutrizio-egoera hobetzen lagunduko du, 4.800 janari-anoa banatu ahalko baitira, bereziki txiroenentzat.\nPilaketak areagotu egin du izurriteren bat (kolera, barizela edo arnas-gaixotasunak) gertatzeko arriskua, baita komunitatearen barruan eta bertako populaziorekin indarkeria handiagoa sortzeko arriskua ere. Pertsonen salerosketa da egoera horren ondorio larrienetako bat.\nUme ugarik estres emozional izugarria dute, muturreko indarkeria jasan edo horren lekuko izan baitira. Horri gehitu behar zaio neskatilek ezkontzara behartzeko edo mutikoak banda armatuek erreklutatzeko duten arriskua. Gainera, rohingya etniako emakumeak eta neskatilak sexu indarkeriaren eta genero-indarkeriaren biktima dira beren jatorrizko lurraldean (Rakhine estatua), eta exodoaren pilaketak larriagotu egiten du egoera hori. Sexu bidezko gaixotasunekiko ahuldadea eta beste arazo ginekologiko batzuk ere areagotu egiten dira.\nSave the Children elkarteak 1970az geroztik dihardu Bangladeshen, eta urtean ia 16 milioi pertsonarengana iristen diren programak garatzen ditu. Hainbat alorretako 800 langile ditu, eta bertako 100 bazkidek (antolakunde) baino gehiagok osatutako sarea. Save the Children 2012tik ari da Cox’s Bazaar-en lanean. Abuztuaren 25etik, oinarrizko premietarako artikuluak banatu ditu, eta 260.000 pertsona ingururi —horietako 148.000 gutxienez umeak— eman diela arreta kalkulatzen du.\nGobernuak partaidetza-elkarteei materiala mailegatzeko zerbitzuaren kontratua esleitu du\nOrobat, Udalaren diru-laguntza deialdi guztiak arautuko dituzten oinarri orokorrak onetsi ditu\nIsabel Martinez zinegotziak gidatzen duen Partaidetza eta Gizarte Etxeen Sailak proposatuta, 2018-2019 urteetan herritarren partaidetzarako elkarteei materiala mailegatzeko zerbitzuaren kontratua esleitu du Tokiko Gobernu Batzarrak.\nLudoland SL enpresari esleitu zaio, 89.900 euroan, 2018ko urtarrilaren 1etik 2019ko abenduaren 31ra arte zerbitzua emateko.\nDiru-laguntzetarako oinarri orokorrak\nTokiko Gobernu Batzarrak, halaber, 2018. urterako Gasteizko Udalaren diru-laguntzen deialdiak arautzen dituzten oinarri orokorrak onetsi ditu.\nDiru-laguntzen bidezko gastu publikoa gardenagoa eta kudeaketa efizienteagoa eta eraginkorragoa izan daitezen, gobernu-taldeak diru-laguntzei buruzko mahai bat osatu zuen, Udalak ematen dituen diru-laguntza guztietarako eredu izango ziren oinarri orokorrak lantzeko, eta horiexek onetsi dira gaur.\nTranbiaren Salbururako luzapenak bost geltoki izango ditu 2,5 kilometroko bidean\nInformazioa-azterlanaren jendaurreko erakustaldia hasi da, eta aldi berean bilerak egingo dira auzokoei proiektua aurkezteko\nTranbiaren Salbururako luzapenari buruzko dossierra\nGaur hasi da tranbiaren Salbururako luzapenaren informazio-azterlanaren jendaurreko erakustaldia. Linearen luzapenari esker konexioa hobetuko da Judimendi, Santa Luzia eta Salburua auzoen eta hiriaren erdialdearen, hegoaren eta iparraren artean. Ibilbide berriak bost geltoki izango ditu ia 2,5 kilometroko bidean, eta Salburua bulebarraren eta Joan Karlos I.aren hiribidearen bidegurutzeraino iritsiko da. Datozen asteetan auzokoei informazio-bileretara deituko zaie, proiektuaren berri emateko.\nGasteizko alkate Gorka Urtaranek nabarmendu du oso garrantzitsua dela tranbia Salburuko hezeguneko parkearen sarreraraino iristea. “Erakundeok aintzat hartu ditugu auzokoen eskaerak. Izan ere, tranbia Salburua bulebarraren eta Joan Karlos I.aren hiribidearen bidegurutzeraino iristen delarik, auzoaren erdi-erdiraino sartuko da. Hartara, eragin-eremua nabarmen handitzen da, eta zerbitzua osoagoa izango da”.\nUdal agintariak azpimarratu du hiriko Mugikortasun Iraunkorrerako Plana urrats guzti-guztiak betetzen ari dela. “Udal honek apustu irmoa egin du hiriko joan-etorriak erraztearen alde. Tranbia hain auzo gazte eta populatura heltzea benetako mugarria da hiri honetako mugikortasunerako. Horri esker, Salburuko biztanleak era azkar, iraunkor eta osasungarrian konektatu ahalko dira erdialdearekin ez ezik, baita iparraldearekin eta hegoaldearekin ere, edukiera handiko garraio baten bidez”.\nGorka Urtaranek ez du ahaztu hiriko beste auzo gazte handia, Zabalgana. Horrekin lotuta adierazi du: “Ekialderako proiektua zehaztu eta fase ezberdinak bete ahala lanak errealitatea izan daitezen prest dagoenean, hurrengo urratsa tranbia mendebalderantz nola luzatu definitzea izango da, hurrengo udal agintaldian ekiteari begira”. Garbi dago tranbia herritar ugarik eskatutako zerbitzua dela, eta horren erakusgarri dira zerbitzuaren erabilera kopuruak, 2017. urtea bukatzean ia 8 milioi erabiltzaile izatera iritsiko baita, ezarri zenetik hartutako goranzko joerari jarraituz.\nEusko Jaurlaritzako Azpiegitura eta Garraio sailburuorde Antonio Aizek, berriz, proiektuaren ildo nagusiak laburtu ditu. Zehazki, inguru horretako 13.700 biztanlek tranbiaren geltoki bat etxetik bost minutura baino gutxiagora izango dute, eta beste 18.300 biztanlek, hamar minutura baino gutxiagora. Izan ere, tranbiaren hurrengo luzapenak 27.700 biztanle dituen zona bat du xede, eta etorkizunean 37.000 biztanle izatera iritsiko dela aurreikusi da.\nTranbiak ekialdean izango dituen bost geltokien kokapenak TUVISAko lineekin erraz konektatzea ahalbidetuko du, garraio publikoaren erabileraren mesederako. Orobat, Florida kaleko bidegorria luzatzea eta Jacinto Benavente kaletik doanarekin lotzea aurreikusi da.\nAiz pozik agertu da tranbia Gasteizen luzatzea “azkenik” errealitatea delako, “bai hegoaldean, orain gauzatzen ari baita, bai Salburuan, informazio-azterlana gaurtik aurrera erakutsiko baita jendaurrean”. Sailburuordea gogoratu duenez, “Eusko Jaurlaritza lanean ari da Gasteizen mugikortasun elektrikoko sistema berria izateko, tranbia ardatz integratzailea delarik, garraiobide ezberdinen arteko intermodalitatea sustatuz, informazioaren kudeaketa hobetuz, teknologia gehiagoz eta hobeaz hornituz eta CO2 emisioak murriztuz“.\nBehin betiko onetsi aurretik, informazio-azterlana jendaurrean erakutsiko da, 30 egun balioduneko epean, Eusko Jaurlaritzako Garraio Azpiegituren Zuzendaritzan, Gasteizko Udalean eta www.euskadi.eus web-orriko Garapen Ekonomikoaren eta Azpiegituren Sailaren atalean, nahi duenak proiektua ezagutu eta alegazioak aurkezterik izan dezan.\nSailburuordeak azaldu duenaren arabera, “jendaurreko erakustaldia arrakastatsua bada eta eskaerarik bada, ez da eragozpenik izango jarritako epea luzatzeko”. Aizek erantsi du: “oraintxe aurkeztu behar dituzte gasteiztarrek edo interesa duten aldeek ekarpenak eta alegazioak”. Horrenbestez, “erakundeok ahalegina egingo dugu informazioa ororen esku egon dadin errazteko, eta Salburuan agente nagusiekin informazio-bilera irekiak egitea aurreikusi dugu“. Laster jakinaraziko dira bileren datak.\nGasteizko tranbia Salburura luzatzeko lanak gauzatzeko epea 24 hilabetekoa da, eta hasierako aurrekontua 26,7 milioi euro (gehi BEZa) baino gehiago da (obra zibila, tranbiaren instalazioak eta adar hori ustiatzeko behar diren unitate mugikor gehigarriak erostea barne). Horren % 65 Eusko Jaurlaritzako Garapen Ekonomikoaren eta Azpiegituren Sailak finantzatutako du, eta gainerako % 35a, Udalak eta Arabako Foru Aldundiak erdibana.\nTrazatua galtzadaren albo batetik joango da, dagoen urbanizazioari ahalik eta gehien egokitu dadin, eta 2.450 metro luze izango da, bide berdean gehien bat. Florida kaleko geltokitik abiatuko da, zeina hegoalderako luzapenean —berriki esleitu dena— kokatuta baitago. Jacinto Benaventerekiko bidegurutzea igaro ondoren jarriko da adar berriaren lehen geltokia: Santa Luzia. Ondoren Iliada ibilbidetik igaroko da, bigarren geltokira iristeko, Salburuko gizarte etxearen aurrean. Gero, Salburua bulebarrean barrena joango da hirugarren geltokiraino, Nikosia kalean, Valletta kalearekiko bidegurutzearen ondotik. Bulebarretik 430 metro egin ondoren dago hurrengo geltokia, Batasunaren plazaren aurretik; Salburua bulebarretik jarraitu eta Joan Karlos I.aren hiribideraino helduko da, bertan izango baita azken geltokia, Salburuko parkeko sarreraren ondoan.\nAlbo batean izango dute nasa bost geltokiek. Guztiek eserlekuz hornitutako markesinak izango dituzte, erabiltzaileak eguraldi txarretik babesteko, eta garraio-txartelen salmentarako makina automatikoak. Mugikortasun murriztuko pertsonen irisgarritasunari buruzko indarreko araudia beteko dute geltoki guztiek.\nZuzenak klubak udalaren laguntza izango du berriz ere, urteko hitzarmena onetsi baita\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 12:06\nFutbol zelaietako zerbitzu osagarrien kontratua eta Mendizorrotzako sarbidea kontrolatzekoa esleitu ditu Kirol Arloak.\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak Zuzenak Kirol Klubarekiko hitzarmena onetsi du, dibertsitate funtzionala duten pertsonen jarduera fisikorako kanpaina garatzeko, 135.000 euroko kopuruan.\nUdalak arreta berezia eskaintzen dio dibertsitate funtzionala duten kolektiboei zuzendutako jarduera fisikorako programak sustatu eta garatzeari. Zuzenak kirol kluba irabazi-asmorik gabeko entitatea da, eta horrelako jarduerak garatzen ditu hirian.\nTokiko Gobernu Batzarrak honako kontratuak ere esleitu ditu 2018 eta 2019rako: udalaren futbol-zelaietako zerbitzu osagarriena, eta Mendizorrotzeko kirol esparruko atletismo pistaren eta modulua gauez zaintzeko eta sarrera eta erabilera kontrolatzekoa.\nDisport Eki S.L-ri esleitu zaio futbol-zelaietako zerbitzu osagarrien kontratua, 1.273.480,30 euroan, 2018ko urtarrilaren 1etik 2019ko abenduaren 31ra bitarteko eperako. Bestea, APRA atletismo-pistako sarbidea eta erabilera kontrolatzeko kontratua, Aitekomanagement S.L-ri esleitu zaio, aldi bererako, 100.473 euroan.


Morala - Deia\njuanra madariaga 09.02.2021 | 01:00\nEGUNOTAN Pako Aristiren lerro batzuk irakurtzen ari nintzela, kontzientzia zer den galderari erantzun nahian, honako definizio perfektua topatu nuen: Kontzientzia zer da? Bada, kontzientzia da zuk bizitza ikusteko daukazun modu bat, zer den justizia eta zer ez den zeure kabuz interpretatzeko ahalmena.\nKontzientziaren mundu horretan aztarrika eginez bestelako fundamentuak ere topatu ditut, adibidez, moraltasunetik hurbil. Hala, kontzientzia, kanpoko edo barneko zerbait ezagutzeko gaitasuna denez, zentzu morala ere eman ahal zaio, balioen edo ongiaren eta gaizkiaren ezagutzari dagozkionak. Hortaz, kontzientzia, nolabait, moralaren ezagutza da; kontzientzia moralak gizakion jarreran eta jokabidean du eragina, eta horrek zenbait modutan jardutera eraman gaitzake pertsonok, gure printzipio moraletan oinarriturik.\nBarcenasek epaiketa izango du berriz, eta bere aurrean, telefonoz besarkadak igortzen zizkiona, Mariano Rajoy, eta Jose Maria Aznar jesarriko dira. Azpijokoak, lapurretak, diruz beteriko sobreak, ordainketa faltsuak, diru-gehigarriak, poltsikoratze mardulak... horiek eta beste bekatu batzuk azaldu beharko dituzte. Politikak giza ekintza aztertzen du gizartearentzat probetxuzkoa izan dadin, eta kontua da, kasu horretan probetxua eurentzat izan dela. Hortaz, sasi-politikari horiek kontzientziarik izango ote dute? Printzipio moralik? Errudunak izango dira, zalantzarik gabe, baina Estatuak morala aplikatuko ote du zigorra ezartzeko?


Emakumeentzako kirol-jertse itxia eta txanoduna. Erabili ondoren birziklatutako botiletatik ateratako ehun jasangarriarekin egina dago. Kirol-jertse jasangarria, arina eta erosoa. Izerdia xurgatu, eta kanporatu egiten du. Berehala lehortzen da. Patrika kremaileradunak aurrealdean. Bakterioen aurkako S.Café tratamendu naturala, usain txarra eragozteko.\nKirol-jertse itxia eta txanoduna. • erabili ondoren birziklatutako plastikozko botilekin egina da ehuna. • Arina eta erosoa. • Izerdia xurgatu, eta kanporatu egiten du • Berehala lehortzen da. • Patrika kremaileradunak aurrealdean. • Bakterioen aurkako S-Café tratamendu naturala. • Usain txarrak eragozten ditu.


EUSKADI.-Erregeen desfileak bi zatiko ibilbidea egingo du Getxon (Bizkaia)\nUrtarrilaren 5ean berriz aterako da Erregeen desfilea Getxoko (Bizkaia) kaleetara, eta 18:00etatik aurrera, zortzi karrozek, lau fanfarrek eta fantasiazko tren batek hasiko dute bi zatiko ibilbidea. Lehenengo zatia Andra Mariko eta Algortako auzoetan egingo da, eta, bigarrena, Areetan eta Erromon. Aurten bi tona gozoki banatuko dira desfilean, zeliakoentzako baliagarriak.\nGetxoko Udaletik adierazi dutenez, desfilearen lehenengo zatia Andra Mariko kiroldegian hasiko da, 18:00etan, eta auzo hori zeharkatuko du. Honen ondoren, Algortara pasatuko da, Maidagan kalean, Aingeruko etorbidean eta Telletxe eta Maria Andresena kaleetan zehar, Kasinoaren aurrean amaitzeko. Lehenengo ibilbide hau amaitu eta gero, 19:00ak aldera, Erregeak Algortako San Nikolas plazako liburutegira joango dira txikitxoenekin mintzatzeko.\nOndoren, 19:30ak aldera, desfilearen bigarren zatia hasiko da, Areetako eta Romoko auzoetan. Zugazarte etorbidean hasita, ibilbidea honako hau izango da: Areetako Etorbidea, Kale Nagusia, Ezekiel Agirre, Kresaltxu, Gorbea eta Gobelaurre. 20:15ean erregeak Areetako Geltokiko plazara joango dira haurrekin egoteko.\nAurtengo desfilean, ohi bezala, Errege Magoen karrozak izango dira eta, horiekin batera, beste gai batzuetan oinarritatukoak ere. Karrozetan hiru erregeen morroiak eta mozorrotutako bidaiariak izango dira, gozokiak publikoari botatzeko. Gainera, fantasiazko tren batek eta, giroa alaitzeko, bi fanfarrek eta beste 200 pertsonek parte hartuko dute ikuskizunean.\n275 aldiz ikusita


Irekia Eusko Jaurlaritza - Gobierno Vasco :: Kluster eta berrikuntza arloetako mundu osoko adituek Eusko Jaurlaritzaren Enpresa Lehiakortasuneko Plana ezagutu dute Zeelanda Berrian\nKluster eta berrikuntza arloetako mundu osoko …\n- Industria Saileko Plangintza eta Estrategia zuzendari Inmaculada Freijek hitzaldi bat eman du gaur The Competitiveness Institute (TCI) erakundearen 14. Urteko Konferentzian.\n- Bihar Orkestrako Lurralde, Berrikuntza eta Kluster arloko James Wilson ikerlari seniorraren txanda izango da.\nKluster eta berrikuntza arloetako mundu osoko 3.000tik gora adituk ezagutu dituzte gaur Zeelanda Berrian Eusko Jaurlaritzaren 2010-2013 aldiko Enpresa Lehiakortasuneko Planaren alderdi nagusiak. Industria, Berrikuntza, Merkataritza eta Turismo Saileko Plangintza eta Estrategia zuzendari Inmaculada Freijek aurkeztu du aipatu plana The Competitiveness Institute (TCI) erakundearen 14. Urteko Konferentzian, aste honetan kluster eta berrikuntza arloetako munduko aditu handienak biltzen dituen biltzarrean.\nFreijek Orkestra-Lehiakortasunerako Euskal Institutuko José Luis Curbelo zuzendari nagusiarekin batera parte hartu du Harvard Business School-eko Christian Kettels irakasleak moderatutako Klusterrei eta Gobernu Politikei buruzko mahai-inguruan. Bere hitzaldian azaldu du Lehiakortasun Plana espezializazio adimentsuko estrategia bat dela eta hain zuzen Europar Batasuna kontzeptu hori sustatzen ari dela une honetan. Hitzaldi berean parte hartu duen ordezkari daniar batek Danimarkako kluster politikaz hitz egin du eta ordezkari portugaldarra berriz nazioartekotze politikez mintzatu da.\nIndustria Saileko zuzendariak azaldu bezala, "Lehiakortasun Planaren barruko ekimen bat da enpresen arteko lankidetza sustatzea klusterren eredua oinarritzat hartuta. Dokumentuak proposatzen duen helburu nagusia da lankidetza eraginkor hori bultzatzea euskal eragileen eta beste zonalde batzuetako elkarte eta sareen artean. Garrantzi berezia eman nahi zaie existitzen diren edo sortzen ari diren klusterrei, lehiakortasunaren ardatza direlako eta jarduera berriak sortzen dituztelako, bestalde, klusterren barneko proiektu eta ekintzak bultzatuko dira, bai eskualde mailan eta bai eskualdez gaindi ere".\nOrkestrako Lurralde, Berrikuntza eta Kluster arloko James Wilson ikerlari seniorrak bihar parte hartuko du "Competitiveness interventions: What's around the corner?" saioan "Analysis of the drivers of competitiveness of regional economies" hitzaldiarekin eta Europako eskualdeen lehiakortasuna baldintzatzen duten faktoreei buruz hitz egingo du. Lan hau European Cluster Observatory II proiektu europarraren barruan dago, Orkestrak aktiboki parte hartzen baitu proiektu horretan. Azterlan honetan esaten da klusterretako dinamika dela Europako eskualdeen lehiakortasuna baldintzatzen duen faktoreetako bat.\nAste osoan zehar, Zeelanda Berrian bilduko dira kluster eta berrikuntza gaietan jarduten duten munduko aditurik handienak. TCIk urtean lau konferentzia antolatzen ditu, Europan bata eta Asian, Latinoamerikan eta Afrikan beste hirurak. Ondoren, hemen hizpide dugun konferentzia globala antolatzen du.\nSareak 100 herrialdetako 3.000 aditu elkar konektatzen ditu. 409 kide aktiboz osaturik dago, nazioko eta eskualdeko agentziak, kluster-elkarteak, erakunde akademikoak eta beste konpainia batzuk barne. Sarearen konferentziek 900 aditu bildu dituzte aurten.\nAste honetako hitzordua aukera bikaina da kluster politiken arduradunek eta akademikoek elkarrekin aurrera egin dezaten etorkizuneko erronkak ulertzeko bidean eta halaber ikuspegi praktikoak ere eztabaidatuko dituzte, esaterako, turismo iraunkorraren sektoreko lehiakortasuna, IKT, bio eta nano sektoreak, espezializazio adimentsua, kudeaketa taldeak, jabetza intelektualeko eskubideen kudeaketa, sormena eta lankidetza, lidergoa, ebaluazioa eta benchmarking-a, etab.\n-\tIndustria Saileko Plangintza eta Estrategia zuzendari Inmaculada Freije


GARTXOT: ALDE ZAHARREKO ABESLARIA | Kulturaldia.com - Donostia culture & fun magazine\nJon Pagola @jonpagola · 07/02/2015\nGartxot abeslaria Alde Zaharrean barrena dabil gitarra batekin. Betiko euskal kantak jotzen ditu sentimendu handiarekin. Alde Zaharreko abeslaria da.\n43 urte ditu eta dagoeneko aitona da. Ez da Igor Jauregik (Errenteria, 1971) erdi ezkutuan jasotzen duen oparirik preziatuena. Gartxot gisa aurkezten den gizon zarpail honek -Arturo Campión idazleak famatua bilakatu zuen bertsolariaren ezizen berbera du- 15 urterekin alde egin zuen etxetik. Geroztik urte mordo igaro ditu nafarroan -“uste dut herri guztietan jo dudala”- eta Iruñean hain zuzen ere hasi zen kalean jotzen. “Hasieran eserita eta gero poliki-poliki altxatzen joan nintzen, nire lekua bilatzen”, dio. Gaur egun, Gartxot artista puska handia da. Gitarra hartu eta bihotzaren muturrera iristen den ahotsa zoragarri batekin euskal kantak jotzen ditu.\nSentimendu handiko bertsioak dira. Bertsio erraldoiak. Mikel Laboa, Xabier Lete, Antton Valverde eta euskal kulturaren abestiak alde zaharreko paretetan entzun daitezke berari esker. Jendea hunkituta txaloka hasten da eta txanponak botatzen dizkio. Normalean Narrika eta Enbeltran kalearen izkinan egoten da, Ponsol kapela-denda famatuaren sarreraren ondoan. Tarteka agertzen da, hotza edo beroa egiten duen axola gabe. Nire gustokoena Laboaren “Sorterriko koplak” da.\nGaur goizean elurra egin du Donostian. Elur tanta bustiak erortzen ari dira eguerdian. Bere trastoak lurrean utzi, begiak itxi -“irekitzen baditut jendearekin despistatu egiten naiz” -eta ume txiki bat esku artean izango balu bezala Xabier Leteren “Ondar Gorri” abestiarekin hasten da emanaldia. Gizon heldu bat hurbiltzen zaio. “Ez zaizu hotza izutzen?”. “Beti hasten naiz kanta berberarekin”, dio 40 minutu inguruko kontzertua amaitu ondoren. “Gero bata bestearekin doaz, Imanolen Mendian Gora Haritza , Lertxundiren Herri-Behera…”.\nMikel Laboaren doinu leun eta atseginarekin erlazionatu dezakegu baina euskal abeslari errepikaezinak baino ahotsa sakonagoa dauka. Eguraldi ona egiten duenean Portaletas tabernaren azpikaldean jartzen da. “Gehien disfrutatzen dudan lekua da, hoberena. Hala ere badaude gutxi batzuk hor nagoenean nire ahotsa desbalorizatzen dutenak: `Hain altu kantatzen du hor dagoelako´. Eta hori ez da egia”.\nGartxotek pare bat diska kaleratu ditu-“Zazpi haizetara” (2003) eta “Mahatsatik sagarrara” (2008)- eta euskal abeslari erraldoien arrastoa jarraitzen du. “Erreferente bat? Nik beti esaten dut hortik Imanol Urbieta dagoela, Ran Rober Ran kantarena”, dio. Noizean behin San Jeronimo kalean ikusiko duzu. Gartxoten eszenatokia Alde Zaharra da.\nEberhard Schmidt esan: 14/08/2015 at 10:14 pm\nHi, I love the beautiful voice of of GARTXOT since we bought one cd years ago while travelling through the north of Spain. So can anybody help me to get one cd another (Mahatsatik … ). Thanks for your answer.\nEbi Schmidt Muenchen/Germany\nkulturaldia esan: 09/10/2015 at 10:06 pm\nOh, it´s great you are interested in Gartxot being from Germany! The best way is to contact with a web called Basque Music Fans where they make a huge compilation of Basque music including this rarely unkonwn gems


Sorospenak eta bestelako prestazioak\n1. Haur bat izan badut eta jaiotzagatiko eta adingabeen zaintzagatiko prestazio bat jasotzen ari banaiz, ERTE batek eragin al diezadake?\n2. ABEEE baten barne hartu ondoren seme-alaba bat izan badut, jaiotza eta adingabearen zaintzagatiko prestazioa jasotzeko eskubidea izango al dut? Zenbatekoa izango da prestazioa?\n3. Dei bat jasotzen badut Gizarte Segurantza dela esanez eta mugikorrean aplikazio bat instala dezadan eskatuz prestazio bat kobratzeko, instalatu behar al dut aplikazio hori edo daturen bat eman?\n4. Prestazio bat edo onartutako prestazio baten aldaketa eskatu behar badut, nola egin dezaket eskaera?\nJaiotzagatiko eta adingabearen zaintzagatiko prestazioa jasotzen ari zarela ERTE baten bidez enplegu-erregulaziorako prozesu batean barne hartzen bazaituzte lanaldia eten edo murrizteko, ez dute neurri horiek eragingo jaiotza eta adingabearen zaintzagatiko atsedenaldia amaitzen den arte.\nABEEE batean barne hartu bazaituzte, jaiotza eta adingabearen zaintzagatiko prestazioa jasotzeko eskubidea izango duzu. Horretarako, Estatuko Enplegu Zerbitzu Publikoari (SEPE) edo Itsasoko Gizarte Institutuari langabeziagatiko prestazioa etetea eskatu beharko diozu lehenengo eta gero, jaiotza eta adingabearen zaintzagatiko prestazioa eskatu Gizarte Segurantzako Institutu Nazionalari edo Itsasoko Gizarte Institutuari.\nPrestazioaren zenbatekoa SEPE edo ISM ordaintzen ari zitzaizun langabeziagatiko prestazioaren oinarri arautzailearen % 100ekoa izango da.\nEz, gure funtzionarioak ez dira zurekin harremanetan jarriko mugikorrerako aplikazioak instala ditzazun eskatzeko partikularren artean ordainketak egin, atzerapenak ordaindu edo prestazio baten ohiko ordainketak egiteko asmoz.\nGizarte Segurantzak zuk emandako bankuko kontuaren bidez egingo ditu soilik ordainketak edo txeke bidez, horretarako aurreikusitako kasuetan.\nHorrelako deirik jasoz gero, gure Entitateari jakinarazi diezaiokezu Kontsulten Postontziaren bidez, zure telefono-datuak, egoeraren deskribapena eta harremanetarako datuak emanez.\nGARRANTZITSUA: Prestazioei buruzko kudeaketaren bat izapidetzen ari bazara, baliteke zurekin harremanetan jarri behar izatea zure prestazioa bidaltzean edo kudeatzean izan daitezkeen gorabeherak zuzentzeko. Horrelakoetan, funtzionarioa identifikatu egingo da eta zuk egindako jakinarazpenari buruzko datu zehatzak eman ahal izango dizkizu, noiz bidali den kasu, datuak eskaera ofizial eta legezkoa denaren berme gisa.\nZiurtagiri digitala edo cl@ve baduzu, erabili egoitza elektronikoaren zerbitzua eta sinatu zure eskaera elektronikoki.\nZiurtagiri elektronikorik edo cl@ve-rik ez baduzu, Eskaera eta Gizarte Segurantzako izapideak plataforma erabil dezakezu.\nAzken kasu horretan, une horretan bertan hartutako argazki bat sartzeko eskatuko dizugu; argazkian zure aurpegia eta nortasun-agiria ikusi beharko da, eta eskaera pantailan sinatu ahal izango duzu.


Baratzezaintza | Kimubat\nLezoko baratze parkea\n30 Urr, 2014\nLezoko baratza parkearen antolaketa forma kurba eta erradial argietatik abiatzen da, espazioaren antolaketarako artzaintza inguruneetako Sarobeen forma gogoratuz.\nAntolaketa eredu honek irisgarritasun handia eskaintzen dio baratza eremuari lur eremu kurbo eta ahurra baita. Hein berean birgaituriko etxolak zentraltasun nabarmena hartzen du eta bertan baratzezainen aldagela, biltegi eta atseden guneak batuz. Modu orekatuan baratza parkean zehar lau uraska bilgune.\nBaratze parkea eraikitzeko ekologiko izaerako elementu batzuk eduki dira kontuan:\nErrekaren berreskurapen lanetan eraitsi diren platanondoen egurra zintarri gisa erabili da.\nEtxola egiteko lehenagoko egiturak berreskuratu eta aondu dira.\nBioaniztasuna bultzatzeko landare korredoreak sortu dira.\nKonpostatze guneak bertako pinu egurrarekin eraiki dira.\nErreka berreskuratzeko bertako landaredia erabili da.\n09 Urr, 2014\nLorezaintza eta paisajismoa, Baratzezaintza\nProiektu hau Donostiako Ekoguneko Baratze-Parkean kokatzen da. Azalpenezko gunea eta didaktika gunea da; aldi berean, apaingarria ere bada, non, oro har, baratzezaintzarekin lotutako parametroak txandaketak, haziak, lurra, konpostajea eta baratzeari lotutako fauna bezalako alderdiak azaltzen diren. Era berean, azokak egiteko tokia eta baratzea protagonista izango duten hitzaldiak antolatzeko anfiteatro bat ere sortzen da.


DANTZA. Zehar en Entradium\nTximeleta askoren bizitzak bi aste besterik ez du irauten. Baina tximeleta bezala jaio aurretik hamar egun bizi zen krisalida moduan, eta aurretik beste bi harra izan zen, eta aurretik lau egun arrautza... Non hasi eta non bukatzen da honen bizitza? Nor ausartzen da ziklo segida horretan muga bat jartzen?\nZuzeneko musika, bideoa, antzerkia eta dantza garaikidea uztartzen ditu ikuskizun honek. Pertsona baten transformazioaren lekuko izango gara. Itxura, emozio, bizipen eta ikasgai ezberdinetan zeharreko bidaia bat. Hobe esanda, bizitza labur bat.


Andrea Momoitio BERRIAn | Katakrak\nAndrea Momoitio BERRIAn\n«'Onartu gabeko sexu harremana' esamoldea oximoron bat da»\n'Pikara Magazine' kazetako koordinatzaileetako bat da Momoitio, eta hainbat hedabidetan idazten du. Lesbiana eta feminista da, «ordena horretan», eta aktibista, baita Interneten ere.\nArgazkia: JAGOBA MANTEROLA 2017-11-16 / Iker Tubia\nKazetaritza errotik aldatu, eta ikuspegi feminista batetik egiteko beharra nabarmendu du Andrea Momoitiok (Ortuella, Bizkaia, 1989). Kazetari jardunean hala egiten du. Iruñeko Katakrak liburu dendan egon da, sexu indarkeria hedabideetan nola lantzen den aztertzen.\nHedabide gehienak berdintasunaren alde omen dira, baina emakumeak hil egiten dira gehienen albisteetan. Zer gertatzen ari da?\nBatetik, politikoki zuzenaren diskurtsoa ezarri da, nahiz eta hori ere galtzen ari delakoan nago. Bestetik, feminismoa indartsu sartu da agenda mediatikoan, eta erabateko arrakasta izan du. Ia hedabide aurrerakoi edo sasiaurrerakoi guziek dute feministaren bat haienean idazten. Orain nahi duguna da kultura feministak modu transbertsalago batean zeharka ditzan. Edukietan pixka bat aurrera egin da, baina produkzio logika lehengo bera da.\nOraingoz, hedabideetako jendearen borondate onaren esku dago.\nErasoen biharamunean, biktimen xehetasun anitz irakur daitezke. Gehiegizkoa dela uste duzu?\nEmakume horien bizitza kontatzea inportantea dela uste dut, betiere haien intimitatea babestuz. Memoria nola egin, horixe da erronka. Konponbide bat itxarotea izan liteke, dolua errespetatuta. Izan ere, garrantzitsua da beste emakume bat gehiago logikan ez erortzea. Haiei buruz, hemen utzi dutenaz eta egiterik izanen ez dutenaz informatu behar da. Oreka hori, egunerokoan, zaila da. Bestalde, sexu erasoetan xehetasun anitz agertzen dira. Biktima gehienek, zorionez, bizirik jarraitzen dute; beraz, haien intimitatea are gehiago gorde behar da.\nBaina ez da gauza bera historia kontatzea, edo morboa bilatzea.\nNoski. Kasu horietan, eskatzen diet irakurleei arduraz jokatzeko. Beti esaten da hedabideek zeinen gaizki egiten duten, baina hori kontsumitzen da. Kazetariok ardura dugu, baina irakurleek ere badute ardura. Kalitatezko kazetaritza exijitu dezakezue, zuen eskubidea da.\nHedabideetan sexu erasoez hitz egiten hasi da, baina, nola?\nKasu hauetan egiten diren okerrak hilketa matxistetako berak izaten dira. Gainera, sexu erasoei buruzko kontzepzio oso murritza eta estereotipatua da; adibidez, bortxaketez hitz egiten dugu, baina ez beste indarkeria batzuez. Egunerokoan izozmendia zer den kontatu beharko genuke, puntara ez iristeko. Horretaz gain, afera hauek sexualizatzen dira, eta onartu gabeko sexu harremanez hitz egiten da. Onarpenik ez bada, sexu erasoa da. Onartu gabeko sexu harremana esamoldea oximoron bat da.\nPikara hedabide feministak nolako eragina izan du?\nSarean hainbat kasu kokatu ditugu, baina ez duguna lortu da besteek azalean eta mamian feminista den kazetaritza egitea. Bestalde, gonbidatzen gaituzte emakumeak eta kazetaritza gaia jorratzeko, baina ez berrikuntzaz hitz egiteko, edo gure negozio eredua azaltzeko. Badirudi aitorpen profesionala ez dela iristen.\nEgunerokoaren zurrunbiloan zailagoa izan liteke, baina, nola aldatu daiteke prentsaren jarduna?\nBeste gai batzuetan, presa eta prekaritate berarekin, ez ditu okerrak egiten eguneroko prentsak. Hala ere, ozen salatu beharra dago kazetaritzaren egoera, oso baldintza txarrak baititugu. Jarduna prestakuntzarekin alda daiteke, beste aferetan bezala. Baina, batik bat, ezin gara erori ikuspegi feministako kazetaritza espezializazio gisa hartzeko joeran. Ikuspegi feminista sail guzietan eta artikulu guzietan egon behar da.\nZiberfeminismoa sasoiko dago?\nNik harro diot, uste dut feminismoa dela digitalerako jauzia hobekien eman duen mugimendua. Feminismoarentzat, erakusleiho itzela izan da, emakume asko erakartzeko bidea. Izan ere, zuri gertatzen zaizun hori soilik zuri gertatzen ez zaizula konturatzean, eta bakarrik ez duzula konponduko ohartzean, egiten zara feminista.\nSarean dago gakoa?\nBaina badago Interneten erabilerari buruzko eztabaida ere. Audre Lordek zioen: «Ez dugu jaunaren etxea erautsiko, jaunaren tresnekin». Facebookek etengabe zentsuratzen ditu titien argazkiak, adibidez. Hala ere, bi gauza gertatu dira: beste espazioetan ekiten genuenok indarrez sartu gara, eta neska berri pila bat sartu da. Tandem ederra dugu.\nInterneten etsaia ere badago, eta anonimotasuna erabiltzen du askotan. Nola ikusten duzu egoera?\nUste dut oker bat izan dela horiek troll gisa hartzea. Ezta gutxiagorik ere. Antolaturik daude hainbat espaziotan eta gizon elkarte batzuetan. Genero indarkeriaren aurkako legea baztertu nahi dute, ideia batzuk dituzte, eta borrokatuko dira. Gu bezala, noski. Ez dira trollak edo asperturik dauden gizonak. Arreta merezi du fenomeno horrek.


Pilula urdinak | Katakrak\nObra sortu zuelarik, Peetersek garatuta zuen jada trebetasun grafikoa eta kontatzeko gaitasun bikaina, eta Catirekin bizi duen istoriaz hitz egiten du albumean, euren harremana baldintzatuko duen GIBaz eta gainditu beharko dituzten emozio kontraesankorrez: gupida, errukia, pena, erru sentimentua edo maitasun aratz eta aldagaitza? Freskotasuna eta baikortasuna nagusitzen zaizkio ilunari eta fatalismoari, eta gaisotasunaren egunerokoari hurbiltzeko aukera ematen du batere sentzasionalismo edo biktimismo aztarnarik gabe; harrigarria da, bestalde, 27 urteko egile gazteak adin hori zuen Frederik Peetersek komikia egin zuenean agertzen duen heldutasuna.\nPilula urdinak komikiak Geneva hiriko Rodolphe Töpfer saria lortu zuen 2001ean; 2002an, Angulemako Komiki Azokaren album hoberenaren AlphArt sarirako proposatu zuten, eta 2005ean, Bartzelonako Komikiaren Nazioarteko Azokaren atzerriko obra onenaren sarirako.


Bizkaiko Foru Aldundiko 2016ko lan-hitzarmena sinatzea aurrera urratsa da | LAB SINDIKATUA\nZerbitzu Publikoak Administrazio Zentrala Bizkaiko Foru Aldundiko 2016ko lan-hitzarmena sinatzea aurrera urratsa da\nLABen Aldundiko Atal Sindikala, CCOOekin batera, foru erakundearekin akordio batera heldu da 2016ko pertsonal funtzionario eta laboralaren lan baldintzak arautuko dituen Hitzarmena sinatzeko. LABen jarrera afiliatuek erabaki zuten asteartean, uztailaren 12an, eginiko asanbladan. Batzarraren erabakia izan zen aurreko egunean, uztailaren 11n, Aldundiaren azken proposamena babestea, era kritikoan.\nBi sindikatuek beraien jarrera malgutu dute, negoziazioa abortatzeko etengabe erabili duten ordainsarien kontua saihesteko, bestelako gaiak azpimarratuz: lana sortu eta banatzeko ekarpenak, LEPen deialdiak, eta lan baldintzak eta kontziliazioa hobetzeko neurriak, besteak beste.\nLAB jakitun da erdietsi dugun hitzarmenaren edukia ez dela nahi genuena, baina, hala eta guztiz ere, uste dugu konpromiso garrantzitsuak dituela zenbait gaitan, eta horrek zilegitasuna ematen digu konpromiso horien benetako betetzea exijitzeko: erosteko ahalmena berreskuratzea, baimenak, kontziliazioa eta lana sortu eta banatzeko neurriak; lan baldintzak bermatzen ditugu (lanaldia, librantzak, oporrak,..); eta E taldearen plazak mantendu eta talde honetako hainbat lanpostu hutsen betetzea.


Elikadura kontzientea: Dieta eta sinesgaietatik haratago - Impact Hub Donostia\nElikadura kontzientea: Dieta eta sinesgaietatik haratago\n2020/01/22 | 18:30 to 20:00 | Impact HUB Donostia\nHitzaldia: Elikadura kontzientea\nDieta eta sinesgaietatik haratago\nParadoxa historiko bat bizi dugu gaur egun elikadurari dagokionez. Pentsa ditzakegun elikagai guztiak gure eskura ditugun arren, ondo elikatzeko zailtasun asko aurkitzen ditugu. Gaixotasun inmonologikoak, alergiak, gaixotasun kronikoak, minbizia, diabetesa, etab., gero eta nabarmenagoak dira gure organismoetan.\nGero eta pertsona gehiagok ulertzen dute elikadurak daukan garrantzia eta askok ondorioztatu dute beharrezkoa dela gure elikadurari dagokionez paradigma aldaketa bat egitea. Honen ondorio dira berriki sortu diren dieta ezberdin guztiak, batez ere, naturan, antzinako zibilizazio eta gaur egungo zientzian oinarritzen direnak, besteak beste.\nOsasunaz gain, beganismoa, begetarianismoa eta kontsumo lokala bezalako mugimendu etikoen indartzea ikus dezakegu baita ere, arrazoi etikoengatik gure elikadura aldatzera gonbidatzen digutenak. Eta beti bezala, errealitateak ikuspegi asko dauzka eta hauetako proposamen bakoitzean egiaren bat aurkitu dezakegu.\nHonek guztiak, gure buruari zenbait galdera egitera eramaten gaitu. Eta askotan, galdera hauek ez dira erantzuteko errazak izaten. Hitzaldi honetan, galdera hauei eta beste batzuei buruz hausnartzera gonbidatzen zaitugu.\nEramaten dudan elikadurak nire gorputzak dituen beharrak erantzuten al ditu?\nNola jakin dezaket daukadan elikadura niretzat egokiena den edo ez?\nZer izan behar dut kontutan elikadura mota bat aukeratzean?\nZer landuko dugu tailer honetan?\nHitzaldi honen helburua mugimendu hau ikuspegi berri batetatik ikustea da, gizakiaren behar fisiologikoak, sozialak eta emozionalak ulertzeko eta horien inguruan gure buruari beharrezko galderak egiteko. Hitzaldi honen helburua, beraz, partaideei elikadurari buruzko ikuspegi orokor bat eskaintzea da, elikadurarekin harremana hobetzeko, indartzeko eta ahalduntzeko, eta honekin, pertsona bakoitzarentzat momentu bakoitzean egokiena den elikadura ulertzeko.\nNoiz: Urtarrilaren 22an asteazkenean 18:30etatik 20:00etara\nIzen-ematea diegofernandezgayo@gmail.com helbidearen bidez.\nDiego Fernandez-Gayo – Terapeuta Kraneosakrala, Aromaterapeuta, eta osasun Coach-a.\nUrteak daramat terapia naturaletan eta medikuntza integralean interesatzen. Gaur egun, nire denbora pertsonak laguntzen ematen dut, bakoitzak bere ongizate ahalmenarekin konektatzeko. Gure osasuna gure erantzukizuna da eta hobetzeko ahalmena daukagu.\n2020/01/22 | 18:30 to 20:00


22:49, 15 apirila 2015ko berrikusketa\n153 bytes added , Duela 5 urte\n06:04, 27 martxoa 2015ko berrikusketa (aldatu)\n22:49, 15 apirila 2015ko berrikusketa (aldatu) (desegin)\n| ezizena = Mumia Abu-Jamal\n| jaiotza data = []ko [[apirilaren 24]]a\n| jaiotza hiria = [[Filadelfia]], [[Pennsylvania|Pensilvania]]\n| jaiotza herrialdea = [[Ameriketako Estatu Batuak|Estatu Batuak]]\n'''Mumia Abu-Jamal''' —jaiotzeko izen-deiturez '''Wesley Cook'''— ([[Ameriketako Estatu Batuak]], []ko [[apirilaren 24]]a) [[afroamerikar]] ekintzailea eta kazetaria da. [[Pantera Beltza Alderdia|Pantera Beltza Alderdiko]] (''Black Panther Party, BPP'') kide izan zen gazte gaztetatik, eta [[Filadelfia]]ko poliziaren [[arrazismo|arrazakeria]] eta [[indarkeria]] salatzeagatik ospetsua zen. []etik [[PensilvaniaPennsylvania|Pensilvaniako]]ko espetxean dago Daniel Faulkner polizia hiltzea egotzita.\nGertakizunetatik bi hilabetera, [[Albert Sabo]] epaileak epaitu eta heriotzara zigortu zuen. Epaile hori, [[afroamerikar]] ugari [[heriotza zigor]]rera bideratzeagatik aski ezaguna da [[Ameriketako Estatu BatuBatuak|Ameriketako Estatu Batuetan]]etan.\n1980ko eta 1990eko hamarkadetan Mumiaren aldeko nabaritasunen helegiteen aurkezpena ukatua izan da eta bere errugabetasuna geroz eta ageriagoa zen. Besteak beste, epai-mahaia aukeratzean irizpide [[arrazakeriaarrazismo|arrazistak]] gailendu ziren, eta lekukoek poliziaren presiopean deklarazio faltsuak adierazi zutela aitortu izan dute. Gainera, epaileek eta aldeko frogen ezkutatzeak, Mumiarentzako baldintzazko defentsa saihestu dute.\nEstatu Batuetako eta mundu osoko kaleetan Mumiaren aldeko babes handia zela eta, []ko eta []ko exekuzio datak indargabetuak gelditu ziren. []ko [[martxoaren 27]]an heriotza zigorra bertan behera utzi zioten, baina []eko [[urtarrilaurtarril]]nan berrezarri diote.\n[]eko [[azaroaren 9]]an, Hirugarren Zirkuituko Auzitegi Federalak heriotza zigorraren inguruko argumentuak entzun zituen berriz ere. [[Filadelfia]]ko fiskaltzak ordea, poliziaren babesarekin, Mumia erailtzeko asmoarekin jarraitzen du. Baina Epaimahaiak []ko erabakia babes zezaken heriotza zigorra berriz ezeztatuz edota beste epaiketa bat proposatuz; horrela, Mumiari buruzko erabakia eta sententzia berraztertu zitekeen. Azkenean, []ko [[apirilaren 26]]an Auzitegi Federalak Mumiaren heriotza zigorraren konstituzionaltasun eza onartu zuen. Erabaki honek, []eko [[urtarrila|urtarriletikurtarril]]etik indarrean zegoen exekuzio mehatxua bertan behera utzi zuen.\n[]ko [[urriaren 11]]an, [[Ameriketako Estatu Batuak|Amerikako Estatu BatuBatuetako]]etako Auzitegi Gorenak jakinarazi zuen epaiketa berri bat izan arte [[Filadelfia]]ko Fiskaltzak ezin izango duela Mumia Abu-Jamal exekutatu. Izan ere, aurreko apirilaren 26an Mumiaren heriotza zigorraren inkonstituzionaltasuna onartu zuen Auzitegi Federal baten aipamenaren inguruan gora jotzea aurkeztu zuen Fiskaltzak.\nOraindik, Mumiak espetxetik kaleratzen dituen sistemaren aurkako artikuluak oso ezagunak dira, eta horrela mundu osoko [[giza eskubideeskubideak|giza eskubideen]]en aldeko mugimenduaren zein [[globalizazioaren aurkako mugimendu|mugimendu altermundialistaaltermundialistaren]]ren erreferente bihurtu da. Mumia ezaguna da ''Ahots gabekoen Ahotsa'' ezizenarekin.


"Danborrada parte-hartzaile guztien herena baino ez dira emakumeak" | Pais Vasco | KAZETA\nBEATRIZ MORAL eta MARGARET BULLEN\nDonostiak urteko hitzordurik garrantzitsuenetariko bat biziko du gaur. Egun guzian zehar danborrada ozen entzunen da xoko anitzetan. Beatriz Moral eta Margaret Bullen antropologoek aztertu dute emaztearen papera egun huntan.\n"Danborrada parte-hartzaile guztien herena baino ez dira emakumeak"\nOihana Llorente Arretxea|20/01/2015|0 comentarios Actualizada:\nMagie Bullen eta Beatriz Moral antropologoak. Argazkia Juan Carlos RUIZ.\nDanbor azantzak Donostia konkistatuko du gaur. Egunerokoa eten eta festak hartuko du protagonismoa 24 orduz. Antropologoak dira Beatriz Moral (Donostia, 1965) eta Margaret Bullen (Ingalaterra, 1964) eta urte eta erdiz danbor burrunbaren erdigunean sartu eta berdintasunak Donostiako danborradan duen espazioa arakatu dute. Emaitza "Emeki-emeki, berdintasunezko danborradarantz" liburuan jaso dute eta oraindik ere argi bezainbeste itzal daudela ondorioztatu dute.\nEgun, ikerketako datuen arabera, danborraden %90 mistoak dira.\nBegoña Moral. Mistoak bai, baina, ez parekideak.\nZergatik diozue hori?\nB.M. Parte hartzen duten emakumeek ez dutelako gizonen baldintza berdinetan parte hartzen. Kuantitatiboki sekulako aldea dago, adibidez, parte-hartzaile guztien herena baino ez dira emakumeak.\nZein da Donostiako danborradaren argazkia berdintasunaren ikuspegitik ?\nMargaret Bullen. Aniztasun handia dago, gauzak ez dira linealak. Gizartearen isla izan ohi da jaia, baina danborradan ez dago ispilu bakarra. Historia aurrera joan ahala aldaketak gertatu dira, baina baita erresistentziak ere. Ez da Irun edo Hondarribiko alardeetan bezala, han irudi bakarra dago, hemen danborrada asko daude eta bakoitza bere neurrian joan da aldatzen. Ez doaz denak batera, aldaketa pixkanaka egin da eta, noski, instituzioen ekarpena oso garrantzitsua izan da.\nAlde handia dago, danborrada batetik bestera?\nB.M. Bai, sekulakoa. Oraindik badira erabat maskulinoak direnak. Horietan emakumeek ez dute tokirik eta guk ikerketa egin genuenean, hau da 2013an, 13 ziren.\nBadira maskulinoak zirenak eta haien kasa ala Berdintasun Legeak aginduta misto bihurtu direnak ere. Horietan, oro har, emakumeak egon bai, baina murrizketa askorekin sartu dira. Gizonak baino gutxiago dira eta askotan kopuru hori betetzeko zozketa bidez sartzen dira. Gizonek, aldiz, beren postua dute eta mantentzen dute, antzinakotasuna oso baloratuta dago-eta haien kasuan. Gainera, danborrada antolatzen duen elkartea, elkarte gastronomiko klasikoa bada, bertan emakumeek ez dute lekurik eta, beraz, danborradaren beraren antolaketan ere ez.\nM.M. Badaude, baina, misto eta parekideak direnak, elkarte gastronomiko parekideak edo bestelako guraso elkarte, kultur elkarte edota kirol elkarteetako danborradak, adibidez.\nBota dezagun begirada atzera. Emakumeen parte-hartzea, debekaturik bederen ez da inoiz egon, ezta?\nB.M. Ez, debeku formalik ez da inoiz egon, baina beharrik ere ez zegoelako. Erabat onartuta zegoen emakumeek ezin zutela bertan atera eta hori ez zen kuestionatzen ere. Elkarte gastronomikoekin ere berdina gertatzen da, idatziz ez da inon jasotzen emakumeen debekua, egon, baina, badago.\nNoiz atera zen lehen emakumea Danborradan?\nB.M. Egun ezagutzen dugun Danborradan 1980. urtean atera zen lehen emakumea, Kresalako danborradan, hain zuzen ere. Jakin badakigu, baina, aurrekariak izan zirela, nahiz eta data zehatzak ez ezagutu. 1927 eta 1936. urteen artean kokatutako argazkiak aurkitu ditugu eta bertan emakumeak ageri dira, ez bakarrik kantinera moduan, gainera. Errepublikako lehen urteetan jazo zen emakumeen lehen presentzia Danborradan, eta, dirudienez, nahiko kritikatuak izan ziren.\nGarai horretan, Danborrada eta inauteriak batera zihoazen, danborradarekin hasten baitziren orduan inauteriak eta garai horretan mozorrotuta ateratzen ziren danborradetan. Inauteriak dira, beraz, danborradaren jatorria, poliki-poliki, baina, Danborrada inauterietarik bereizten eta bere nortasun propioa hartzen joan zen. Orduan hasi ziren militarrez janzten edota iringileak sartzen...\nGerra Zibilak eta Frankismoak Danborrada bera eten zuten.\nB.M. Bai, ez zegoen Danborradarako giro handirik eta urteren batean danborrada bat bera ere ez zen atera. Honek ere emakumeen parte-hartzean eragin zuzena izan zuen. Eboluzioa, inboluzioa eta erreboluzioa izan zirela esaten dugu guk. Eboluzioa, Errepublika garaian gertatu zen; inboluzioa, aldiz, Gerra Zibil eta Frankismoan, eta, iraultza, azkenik, Kresalako emakumeen eskutik.\nNola izan zen Kresalako emakumeen parte-hartzea?\nM.M. Kresala elkarte kultural bat da eta jai askotan parte hartzen zuen garai horretan ere, beti, baina, emakume eta gizonak batera aritzen ziren, orduko Danborradan izan ezik. 1980. urtean, elkarteko emakumeek Danborradan ere parte hartu nahi zutela esan, eta, elkarte barruan eztabaidatu ondoren, hala erabaki zuten. Bertan ere eztabaida piztu zen eta kide batzuek elkartea utzi zuten.\nEmakumeek parte hartzea eta danborrada mistoa bihurtzea erabakita, Kresala elkartea alkatearengana joan zen, euren asmoa agertzera eta, dirudienez, alkatearen oniritzia jaso zuten. Alde Zaharreko danborrada tradizionalek, ordea, ez zuten begi onez ikusten eta emakumeak ateraz gero haiek ez zirela aterako esan zuten. Alkateak ez zuen atzera egin eta eurak ateratzen ez baziren hiriko bandera Kresalak berak igoko zuela esan omen zuen. Eta, noski, Alde Zaharreko beste danborradek ez zioten ateratzeari uko egin.\nEmakumeek presentzia fisikoa eskuratzeaz gainera, iruditerian ere eragin zuen Kresalak.\nB.M. Bai, halaxe da. Javier Sada kronistarengana jo zuten Kresalakoek, emakumeak Danborradan nola atera aztertzeko. Mitoak dioenez, goizean goiz ur bila iturrira zihoazen iringileak, soldaduen danborrak entzun orduko, soinean zeramatzaten upelak jota imintzioka hasten omen zitzaizkien. Handik dator Danborradaren mitoa. Ur bila zihoazenen artean emakumeak ere egongo zirenez, urketarien figura sortu zen. Garaiko emakumeek ura biltzeko erabiltzen zuten ontzia, suila, irudikatzen du urketarien barrilak eta janzkera ere berezia dute, gonarekin.\nM.M. Estrategia honek bere alde ona du, danborradan emakumeen parte-hartzea sustatu eta mitoan emakumearen rola ikusarazi zuelako, baina, gerora muga ere bihurtu da.\nEmakumea urketarien postura mugatu izan da hala?\nM.M. Denetarik dago, Donostiako danborrada oso anitza delako. Danborrada batzuetan ez da emakumerik ateratzen edo urketari gisa bakarrik ateratzen da; beste batzuetan, ordea, danborrarekin ageri da, baita aginte postuetan ere. Danborrada nahiko hierarkikoa da: danbor nagusia –askotan, bizitza osorako postua izaten da–; danborrak –soldaduak baldin badaude, haiek dira danborra jotzen dutenak–, barrilak –sukaldariak– eta urketariak –beti emakumeak–. Zenbat eta gorago joan hierarkian, orduan eta emakume gutxiago topatzen ditugu. Sukaldariena da talde mistoena.\n2006. urtean beste mugarri bat idatzi zuen Historiak. Lehen aldiz, emakumeak banderaren igoeran eta jaitsieran suila jotzen agertu ziren.\nB.M. Bai, halaxe da, 2006. urtetik emakumeek oholtza gainean suila jotzen dute. 2006. urte hartan, Gaztelubide elkartearekin batera, Intxaurrondoko Artzak Ortzeok elkarteko hamabi emakume igo ziren oholtza gainera. Ikerketan jakin dugunez, baina, gau hartan ez zuten elkarrekin afaldu eta emakumeak ez ziren ezta elkarteko komunera ere sartu.\nAfariari kapitulu oso bat eskaini diozue.\nB.M. Bai, eta gau hartako menuak konparatu ditugu. Gaztelubidekoek urtero prentsan agertzen diren afari horietako bat jan zuten bitartean, oholtzara haiekin igo ziren emakumeek 12 euroko plater konbinatu bat afaldu zuten.\nGauza jakina al zen hori?\nM.M. Guk dakigula, ez. Hala eta guztiz ere, oso galdera eta kezka gutxi planteatzen dira emakumeen parte-hartzearen inguruan. Asko jota desfilean parte hartzeko moduak pizten du arreta, ez inguruan gertatzen diren kontuek. Ez antolaketak, ez afariak... Gauza horiek, baina, badute garrantzia, bestela zergatik dakigu denok, urtero, Gaztelubideko afariko menua zein den?\n1987. urtean Pilar Mirok Urrezko Danborra irabazi osteko afaria ere polemikoa izan zen.\nB.M. 1934. urtetik, gutxienez, eta 1989. urtera arte, udal ordezkariek eta ondoren Urrezko Danborra jasotzen zutenek Gaztelubiden afaltzen zuten, Donostia egunaren bezperan. Noski, saritua emakumea ez zenean. 1987. urtean Pilar Miro zinemagileak jaso zuen Urrezko Danborra. Saria jaso zuen historiako hirugarren emakumea izan zen eta alkateak Gaztelubiden afaldu zuen bitartean, Mirok Arzak jatetxean afaldu zuen, Udaleko hainbat zinegotzirekin eta alkatearen emaztearekin. Debeku horrek eztabaida piztu zuen kalean, izan ere, Udalean zeuden emakume ordezkariek ere debekatuta zuten afarian parte hartzea.\nBi urte ondoren, 1989an, Gaztelubideko afari ofizialen gainbehera etorri zen. Izan ere, Gabriel Celaya poetak Urrezko Danborra jaso eta bere tradizioa emaztearekin ospatzea zela esan ondoren, uko egin zion Gaztelubiden afaltzeari.\nInstituzioek lan berezia egin al dute emakumeen parte-hartzea sustatzeko?\nB.M. Odon Elorza nahiko saiatu da Danborrada aldatzen eta pauso garrantzitsuak eman ditu. Hiru mugarri daude: 1998an, Donostiako Udala akzio positiboak egiten hasi izana; 2005ean, Berdintasun Legea onartzea, eta, 2008an, danborrada baztertzaileei diru-laguntzak ukatu izana.\nZein ekintza positibo egin zituen Udalak?\nB.M. Banderaren igoera eta jaitsiera oso une garrantzitsuak dira, eta oholtzan emakumeak ez zeudenez, 1998an balkoira igo zituen alkateak lehen emakumeak. Zehazki, Donostiako Orfeoiko bi emakumek igo zuten Donostiako bandera urte hartan. 1999. urtean, alkateak beste danborradetako ordezkariak gonbidatu zituen oholtza gainera, bakoitzak bere danborradako bandera eraman zezan. Horietako batzuk emakumeak zirenenez, oholtza gainean emakumeen presentzia ziurtatu zen.\nErakundeek, baina, badituzte oraindik etxeko lanak Urrezko Danbor eta Hiritar merezimenduaren dominekin, ezta?\nM.M. Bai. Historian emandako Urrezko Danbor eta Hiritar merezimenduaren dominak aztertuta, hurrenez hurren, kasuen %8,5 eta %21ean baino ez dituzte emakumezkoek jaso sari horiek.\nHaur Danborradan ere neskatoen parte-hartzea ez da betiko kontua.\nB.M. Ez, ezta gutxiago ere. Ez dakigu, gainera, zehazki zein urtetan hasi ziren neskatoak Haur Danborradan ateratzen. Eskoletako danborradak dira gehienak, eta beraz, 1970eko hamarkadan hezkuntza mistoa bilakatu eta eskola gehientsuenak mistoak zirenean hasi omen ziren neskak danborrarekin ateratzen. Hala eta guztiz ere, orduan ez zen nesken presentzia baimentzen. Hasieran, oharkabean ateratzen ziren, belarritako gabe eta ilea bilduta. Neskak soldadu gisa ateratzen zituzten eskolei diru-laguntza ukatzen zien-eta Udalak. Debeku hark indarrean zirauen azken urteetan —80ko hamarkadaren erdialdera arte—, nesken integrazioa modu ez-ofizialean eta arian-arian egiten ari zen.\nM.M. Elkarrizketatutako irakasle batek gogora ekarri zuenez, garai horretan neskatoen debekua gehiegizkoa zela salatzeko, desfile erdira atera eta neskatoei ilea askatu zieten. Haur Danborradako antolatzaileei “orain, nahi baduzue, erretiratu!” esateko modu bat izan zen.\nAurrerapausoak eman dira ondoren ere. Haur Danborradako lehen neskato jenerala 2013an etorri zen eta, egun, La Bella Easoren karroza eta figura aldatzen saiatzen ari dira.\nNola sortu zen ikerketa hau egiteko asmoa?\nB.M. Donostiako Udaleko Berdintasun Sailak beka bat atera zuen 2013. urtean. Berdintasun alorreko lehen beka serioa izan da eta asmoa bi urtetik behin ateratzea omen da. Apustu gogorra izan da Udalarentzat, beka oso hornituta dago, eta, gaiari dagokionez —berdintasuna eta jaia, hain zuzen ere—, ikuspegi ezberdinak daude. Askok ez dute hori ikertzeko beharrik ikusten eta Udalak apustu potoloa egin zuen horren alde.\nSei ikertzaile aritu gara lan honetan. Ni proiektuaren koordinatzailea izan naiz eta nirekin batera Margaret Bullen, Xabier Kerexeta, Savina Lafita, Silvia Loza eta Luz Maceira Ochoa. Kerexeta eta Loza historialariak dira, eta besteak antropologoak gara. Urte eta erdiz egon gara lanean. Lan potoloa izan da.\nZein metodologia erabili duzue ikerketa egiteko?\nM.M. Bi lerro nagusi izan ditugu. Kerexeta, batez ere, historiaz arduratu da eta beste guztiak, etnografiaz. 2013. urteko Danborrada egunean, behaketa parte-hartzailea egin genuen, hori izan zen gure abiapuntua. Donostia sei zonaldetan banatu eta zona bakoitzaren ardura batek hartu zuen. Zonalde eta danborraden profilen arabera egin genuen banaketa. Beti mistoa, hasieran gizonezkoena edo oraindik ere gizonezkoena den aintzat hartuta, baita elkarte mota ere: gastronomikoa, kirol arlokoa, guraso elkartea... Entseguetan eta Donostia eguneko 24 orduetan aritu ginen behaketa egiten. Antropologian lagin txikiekin lan egiten dugu eta zuzenean pertsonekin aritzen gara. Hortaz, elkarrizketa zabalak ere egin ditugu, 20 bat lagunekin aritu gara elkarrizketa hauek egiten.\nGarrantzitsua al da jaia ikertzea?\nB.M. Alde batetik, ez zaio garrantzirik ematen, baina beste alde batetik, bai. “Festa ondo pasatzeko zerbait da, zertarako egin ikerketa bat?”. Hori da askotan entzun behar izan duguna. Festak garrantzirik ez duela dirudi, baina, aldiz, festan gaudenean begirada guztiak, foku guztiak haren gainean daude. Egunkariak, irratiak... pertsona ezagunak... Festa garrantzitsua da. Hiria eta auzoa egiteko balio du jaiak. Beraz, hiritartasuna egiteko garrantzitsua bada festa, nola ez da izango ikertzeko garrantzitsua?\nFesta, azkenean, erritual bat da, oso gauza serioa, jende mordoa mugiarazten du eta gizartearen isla da. Festari zuzenean begiratuta, gizartearen isla ikusten da, gizartea eszenatoki batean jarri eta gizartea bera errepresentatzen da. Gizartearen gatazkak ere bertan ikusten dira, baita aldarrikatzen den gizarte eredua ere. Ikurrinaren legalizazioaren aldarrikapena, presoak, Reala... presente daude jaian.\nGizartea aldatzen da eta horren heinean jaia ere bai. Beste norabidean ere gertatzen da, jaian aldaketak badaude horrek gizartean eragina du.\nZuena dibulgaziozko lana da.\nM.M. Bai, urrian aurkeztu genuen ikerketa eta danborrada guztien esku jarri du Udalak, bai eta Udaletxeko webgunean denen eskura ere.\nZein gomendio egiten duzue ikerketa egin ostean?\nB.M. Liburua irakurtzea da guk egiten dugun gomendioa. Oso ideia sinpleak eta fundamentu gabekoak erabiltzen dira emakumeen parte-hartzearen kontra. Gainera, ezezagutza handia dago. Bakoitzak bere danborrada ezagutzen du, baina ondokoan zer gertatzen den ez daki.\nJendeak, gainera, desfilean bakarrik jartzen du arreta, ez inguruan gertatzen den guztian. Are gehiago prentsak! Konstituzio plazan du foku bakarra. Guk arreta bestelako danborradetan jartzeko eskatzen diogu prentsari. Zentroan klasikoenak daude, baina Donostia askoz gehiago da. Esperientzia parekideetan arreta jartzeko eskaria egiten dugu, beraz.


Erasoen gainetik, ikasleria �eraikitzeko� prest dagoela aldarrikatu du IAk - GARA\nAzken urteetan «jakintza eta kritikotasunaren tenplu» beharko luketen unibertsitate campusak, «kolore ezberdinetako polizia, segurtasun indar pribatu, kamera zelatari eta agintari faxistek zaindutako campus polizial» bilakatu direla salatu zuen atzo Ikasle Abertzaleak gazte mugimenduak Leioako campusean egindako agerraldian.\nIkasle mugimenduak gogoratu zuenez, Bologna prozesuaren kontrakoan eta beste borroka askotan ere, euskal ikasleek hamaika eraso polizial eta judizial jasan behar izan dituzte.\nSalatu zutenez, EHUko errektore Iñaki Goirizelaiak bere aurrekoen antzera, Bologna prozesuaren inposaketa bermatzeko edozer egiteko prest dagoela erakutsi du. «Eztabaida zabal eta parte-hartzailea zabaldu beharrean, nahiago izan dute bestelako eredu baten alde lanean ari garen ikasleon aurka oldartzea», adierazi zuten.\nErtzaintzari unibertsitateko ateak zabaldu dizkiola leporatu zioten Goirizelaiari eta gogoratu zutenez, azken bi urteetan EHUn 82 ikasle izan dira identifikatuak, 48 auzipetuak, bost atxilotuak eta hainbat zaurituak. Hala ere, ez direla isilduko eta lanean jarraituko dutela aldarrikatu zuten «euskalduna, demokratikoa eta herritarra» izango den unibertsitate baten alde.


Gerriko Belarrien Fabrika - Txinako Gerriko Belarri Fabrikatzaile eta Hornitzaileek\nGerriko belarria bereizgarria sortzea zure logotipoarekin preziatua izateko. Pretty Shiny Gifts-ek zure lehentasunezko aukera merezi zuen, hamarkadetako fabrikazio esperientziarekin, gerriko belarriak eskaintzen dizkiegu militarrei, gobernuari, kirol klubei, luxuzko denda anitzei, Hollywoodeko filmetako oroigarriei, etab. Diseinuaren ezaugarri berezien ondoan, arroparako belarri irekiak ditugu, funtzioak eta estiloa lortzeko diamanteak jartzeko modako ideiak. Pretty Shiny Gifts taldeak iradokizun onenak eta profesionalak iradokiko ditu saltzen ari zaren merkatuaren edo pentsatzen ari zaren ideiaren arabera. Ekoizpen prozedura FYI:\nBrontzezko gerriko belarriak\nEstainuzko gerriko belarriak\nZink aleaziorako gerriko belarriak


Albisteak | EHB\nIruñean Joseba Asiron buru duen gobernu aurrerakoi bat osatzeko elkarrizketa bideak aztertzeko dokumentu bat helarazi die EH Bilduk PSN eta Geroa Bai alderdiei\nPSNk ezezkoa eman dio EH Bildurekin biltzeari, zeinek, beti ere, eskua luzatuta mantentzen duen gobernu edo inbestidura akordio bat erdiesteko\n| 2019-06-11 12:49:00\nEH Bilduk elkarrizketa eta akordio bideak aztertzeko dokumentu bat helarazi die gaur PSN eta Geroa Bai alderdiei, datorren larunbatean, Iruñean, eskuineko hiru indarren zerrendari aurre egingo dion alternatiba aurrerakoi bat osatzeko helburuarekin, Joseba Asiron hautagai bozkatuena buru delarik. Dokumentu horrek lanerako lau ardatz ditu oinarri, zeintzuetan hiru indar aurrerakoiek bat egin duten legegintzaldian zehar lan egiterako orduan: elkarbizitza eta memoria historikoa, aurrerapen sozialak eta etxebizitza, mugikortasuna eta jasangarritasuna, eta berdintasuna. Dokumentua irekita dago elkarrizketa agenda horretan “gainontzeko alderdien eskariz bestelako gaiak sartzera” ere.\nEH Bilduren proposamenak elkar ulermenerako hiru balizko formula barne biltzen ditu, larunbatean Iruñean alternatiba aurrerakoi bat gauzatu ahal izateko. Lehenik ez behin, Gobernua akordio bat, akordio programatikoaren formulan oinarrituta eta indar bakoitzaren lehentasunak bateragarri eginez eta amankomuneko lan ildoak indartuko dituena. Akordio programatiko horretatik eratorriko litzateke udal gobernu taldearen osaketa, zeinetan udalean ordezkaritza duten hiru indar aurrerakoiek aukera luteken kudeaketan ardura kuotak izateko. Bigarrenik, inbestidura akordio batekin, zeinetan Joseba Asironen aldeko bozkarekin, EH Bilduk konpromisoa hartuko lukeen modu beretsuan erantzuteko bestelako udal eta erakundeetan, zeintzuetan EH Bilduren bozka beharrezkoa litzatekeen indar aurrerakoiak gobernura iristeko, iragan ekainaren 1eko prentsaurrekoan publikoki aurkeztutako hiru irizpideen baitan. Eta azkenik, hirugarren bide modura, gobernu aurrerakoi bat ahalbidetzea da bozka puntual baten bidez horrek etorkizuneko ildoak baldintzatu gabe.\nEH Bilduk aldez aurretik bere egiten du bai elkarrizketa hauetarako eta bai sortu litezkeen edozein akordioetarako, gobernu ekintza ondorengo helburuetara lotuta izango dela: Herritar guztientzat gobernatzea eta hiriaren garapena eta elkarbizitza sustatzea.\n“Iruñean elkar ulermenerako garai berriak irekitzeko aukera historiko baten aurrean gaude, iraganeko konfrontazioa gainditzeko, eta bazterkeriarik gabe, Iruñean gobernu aurrerakoi bat lortzeko bideak aztertzeko. EH Bilduk ahaleginak egingo ditu horretan eta prest gaude mugarik gabe gai guztiez hitzegiteko, salbuespen batekin: bozka eman ziguten 26.690 pertsonak ez daitezela bigarren mailako gisara hartuak izan”, azaldu du Joseba Asironekin.\nAlkatetza berresteko hautagaiak adierazi du PSNk ezezkoa eman diola bilera bat egiteko proposamenari, beti ere, Asironek ziurtatu du EH Bilduk eskua luzatuta izango duela, “inbestidura aurreko eguneko azken segundura arte”. Hala ere, argitu du PSNk betoen estrategiarekin eta “Iruñeko boto-emaileen lautik bati hitza ukatzeko” asmoarekin aurrera egitea erabakitzen badu, bere gain hartu beharko ditu “beste behin, hiriko gobernua eskuinari ematearen ondorioak”.


'Idiot txou' irratsaio eroa bihar Itsas Etxea auditorioan . diariovasco.com\n'Idiot txou' irratsaio eroa bihar Itsas Etxea auditorioan\nDorleta Urretabizkaia, Asier Hormaza eta Josean Bengoetxea dira protagonistak.\n22 abril 201709:26\nBihar euskarazko 'Idiot txou' antzezlana ikusteko aukera izango da Itsas Etxea auditorioan, arratsaldeko 20.00etan. Bi ordu lehenago zabalduko da leihatila eta lehenagotik ere sarrerak erosi daitezke Arma Plazako turismo bulegoan edota Kutxabanken web orrian. Zortzi euro balio dute, lau hemezortzi urtetik beherakoentzat.\nGarbi Losadak idatzitako eta zuzentzen duen lanean, Josean Bengoetxea, Dorleta Urretabizkaia eta Asier Hormaza dira aktoreak. Lehena teknikoa da eta beste biak esatariak antzokitik egingo dute zuzeneko irratsaio batean.\nAudientzia arazo larriak izango ditu saio honek, entzuleek apenas deitzen dute... Baina hala eta guztiz ere, protagonistek entretenimendurako tarte bat izatea nahiko dute, arazorik gabe, audientzia lortu eta kaleratzea saihestuko diena. Inortxok ere deituko ez duenez, aukera bakarra geratuko zaie: antzokiko ikusleekin hartu-emana izan eta entzule faltsuen rolak hartuaz deiak jaso-tzen ari diren itxurak egitea.\nGaurkotasunaren umorezko analisia egiten duen lan da eta zuzenean urdaiazpiko bat zozkatuko dute.


Krisia dela eta, gazteetan aizundutako alkohol kopuruaren kontsumoa igoten da\nThink Com Institutuak eginiko ikerketa baten arabera, gazteen %5ak aizunduta egoteko probabilitate asko duen alkohola kontsumitzen du. 14-34 urte bitarteko 1200 gazteekin egindako ikerketa honen arabera, gazteen %40ak alkohola erosterakoan ez du osasun edo arazo etikorik sumatzen. Gazteen %60ak alkohola sarritan edaten du, batez ere asteburuetan eta modu masiboan, eta hauetariko erdiak ez du arriskurik\nKrisiak eta interneten erabilerak euskal ikasleen droga kontsumoa jaisten dute.\nGero eta arinago probatzen dute alkohola. Hasteko-adina 13 urtetan dago. Iturria: www.diariovasco.com